A Donghnak Bik Trump Nih A Chimmi Bia – Chin World News Evening\nA Donghnak Bik Trump Nih A Chimmi Bia\nJanuary 20, 2021 Salai Van World News\nPu Zo Tum Hmung: Hawile hna, Nihinah President Trump nih thlahnak bia a chim. Kan hrawm hna. Voi 2 khengte ka rel. Speechwriter a thiam taktak. Thaizing cu a umnak Florida lei a kir cang lai. A chimmi an ttha ngai. Cozah thar (Biden cozah) caah thla ka cam e, a ti. Hi hi a ttha tuk ka ti.\nKan president a si, thla ka rak campiak ton. White House ah amah kut tang rianttuantu ka rak tong hna, Kawlram caah. Covid-19 um hlah sehlaw, a tling tthan hrimhrim lai ka zumh. Rian a ttuan kho ngai. 2024 kumah aa cuh tthan te hnga dek maw? Ka khat hmanh a chim lo.\nU.S. politics ah alengleimi (outsider) ka si e, a ti. A hman. Ramrian ah hmuhtonmi a ngei lo. Nain, Republican Party ah a nih, a nih, timi a chungmi taktak (Sen. Cruz, Sen. Rubio, Gov. Kasich) a tei dih hna. Hillary Clinton a tei. Policy le character kongah ka ei khawh lomi an tam (e.g. ah anti-immigration). Pasal bak a si. Pa menmen cu a rak si lo. Thlacam in bawm cio hna usih. Mah hi a mah hmurka chuak a si.\nRelchih: Biden 100 Days Plan le Coronavirus Rescue Plan: President Elect Joe Biden nih Coronavirus ruangah harnak a tongmi hna chanh chuahnak caah $1.9 trillion hmang in timhlamhnak a ngeihmi cu a thanh cang bantuk in a tawifiannak in ka rak tial lai. Mah plan hi ni 100 chungah cun a tuanchuah khawh lai tiah zumh a si. Georgia Senator thim tharmi democrats palai pahnih Certified an tuah hnu ah an fehter colh dingmi plan pawl zong a tel chih.\n1. Stimulus Check $1400 ngah than a si lai. Second Stimulus Check $600 he fonh chih in $2000 tiah an ti. Asinain tuan deuh ahcun Biden nih a dang tein $2000 ti phun in a chim nain President an thim hnu ah a bia a dang deuhmi a lo. Zatlak sa hei ti ko usih Hi hnu kum 15-20 hrawng i Retired, Pension lami caah phaisa thoh ding a um te men lai lo.\nTuan deuh i $600 pek lio ahcun kum 17 a chunglei dependent pawl kha $600 ngah a si lo, asinain tutan ahcun $ 1400 hi an ngah le ngah lo ding a fiang rih na loin an ngah men lai tiah zumh a si. A rauh hlan ah a dikdiar in a chuak lai i kan theih than te lai. 2. Biden plan ahcun Unemployment Benefit kha zarh khat ah $400 pek ding ti a si. Second Stimulus ahcun zarh khat ah $300 pek a si i, pek caan kha March thla 2021 tiang lawng a si.\nAsinain atu Biden plan ahcun zarh khat ah $400 a si lai i, September thla tiang ngah khawh a si lai. Biana ah punghman i $200 a ngah tawnmi nan si ahcun atu an pek dingmi $400 he fonh chih ahcun zarh khat ah $600 lengmang September thla tiang na ngah lai tinak a si. [Rian luh than a duh lomi an tam chin kho men.]\n3. Federal Minimum Wage cu sumilam pakhat ah $15 in karhter a si lai. Atu lio Federal Minimum Wage cu $ 7.25 a si. Asinain New York, Washington D.C tibantuk le a cheukhat state ahcun state cozah nih minimum wage hi $15 tiang a pe cangmi an um. State cheukhat ah mininum wage $15 a phan rih lomi nan um ahcun atu tan plan ah fehter hnu ahcun $15 ngah cio a si cang lai. [Mah nih hin small business pawl a tha te men hna lai.}\n4. Coronavirus ruangah Inn man mortgage a pek kho lomi, inn hlan man a pe kho lomi hna caah bawmhnak a um lai. Foreclosure le Eviction moratorium bawmhnak zong September thla tiang a caan an sauh rih lai. 5. State, County le City cozah bawmhnak pin ah sianginn le coronavirus testing caah bawmhnak le Coronavirus khamhnak si phawtzamhnak caah bawmhnak a te lai. [ Democrats pawl nih an penmi State le City cheu khat pawl bankruptcy an si dang caah an chanh chuahmi hna sidawh a si.]\n8. Second Stimulus Check $600 a ngah rih lomi nan um ahcun tax nan file tik ah recovery rebate credit ti in claim than khawh a si lai. Tax file an tuah piak tu kha nan chimh lai i, ngah than khawh a si lai. 9. Joe Biden President a si le cangka ni 100 chung Federal Cozah nih mask i hruk dih ding in a thanh lai. 10. President Trump nih Muslim ralhrang an tamnak ram tralvel ban a tuahmi, visa a phihmi ram pawl cu a on than hna lai. [ Muslim ralhrang US ah a lut chuak than khomi dirhmun kan phan kho. ]\n11. President Donald Trump nih a rak chuah taakmi, Paris Climat Agreement ah a lut than lai. [ China, India le Russia nih zulh phung na zulh duh lo ruangah President Trump nih a rak chuah taakmi a si.]\n12. US ah phungning loin a rak lutmi million 11 renglo hna cu US citizen pek dingah congress nih an pass lai tiah zumh a si. [ Democrats pawl nih thimnak paoh i an tei khawhnak dingah Citizen an pek dingmi hna si lai ka zumh.] 13 Siangngakchia hna nih sianginn kainak caah phaisa an cawi leiba Student Loan cu pek rih lo ding in a ngol ter hna lai. [ $10000 tiang cham ti lo ding in a pek khawh men ti a si.] 14. World Health Organization [ WHO ] lut than ding in biachahnak atuah lai. [ WHO nih China lei a ttan hlei ah China nih phaisa a thawhmi a tlawm tuk caah President Trump nih a chuak taakmi a si.]\n15. Nu sinak le pa sinak a thlengmi pawl [ Trangender ] cu sianginn zun inn ah anmah duhning in pa zun nak le nu zunnak ah luh le chuah khawh a si lai. [ Kan fanu, fapa tete caah a him lo ngai cang lai. Ralrin ngaingai kan hau lai.] 16. Canada ram Alberta province in US Nebraska tiang khan 1,200 a sau dingmi gas pipeline pi an cawh cuahmah liomi cu Joe Biden nih Executive Order hmang nih a ngolter hna lai.\n**Mi tam deuh nih an hgalh le an theih khawh ve nak hnga share cio khawh a si. Credit: Salai Lairamthang\n$2000 Bawmhnak Pek Ding Kongah Biden Biachim Aa Dang?\nCovid vaccine Chunh Kongah “Katie Van Zi” Nih Theih Herhmi Le Ralrin Ding A Chimmi Theih Awk


An lunglo cang hih! Tarnu Nancy Pelosi le Joe Biden an bia aikhat ti lo ai – Chin World News Evening\nTrump Rian Dinhter Kongah Tarnu Pelosi le Joe Bie Bia Ai Khatlo. US president a si liomi President Trump cu 2021 president siding in a tlin tilo hnu ah Demons phu nih a rannak in caan tlin hlan ah phuah zok an duh. A hlei in Pelosi innrangpi biachimtu nih chuah zok dingin lam a kal i ai zuam khun.\nPelosi nih achimmi cu trump hi US ram le Demons kan caah ral a si, a rian in phuah zok ding si, a ruahnak dikcak tilo thilthalo a tuah hlan ah kan phuah hau tiah trump sualnak kawlin a caan tlin hlan i phuah ding ai zuam. Asinain president thimmi Joe Bie nih cun thla 6 phun hna a rian dinhnak dingah caan i duh sehlaw sual puh in us ram caah chuah khawh dingin kan i zuam ko hna a si.\nSinain zeite ai duh lomi ah a rian dinh caan a phak hlan i chuah cu a hau lemlo tiah a ruah. Hi nskin biapi deuh cu US ram mipi caah kan tuah dingmi riantu kha hmaisat ding si, cun Covid damhnak sii kan kawl lai cucu us mipi caah biapi deuh si tiah a chim. CNN,Fox News (The Thantlang Post Network)\nThawngpang dang rak rel chih: Trump Chungkhar Le Biden le Kanmah Sining. Ruahnak ai dang i, hmuhning ai dang tuahmi ai dang i zumhnak ai dang cucu vulei a si caah a si. Biatak maw kan i lak lai , lih dah kan i lak lai. Nihin ni ah hin, Trump chungkhar nun zia le kanmah inn chungkhar nunzia i zohti tuah hna usih. Zeidah kan hmuh thlalang nganpi chungah dirve caan a za cang. Chawva ka ti lo hi e.\nJoe Biden chungkhar le Nancy Pelosi chungkhar le kanmah inn chungkhar i zohti ve tuah hna usih. A hodah zohchunawktlak a si deuh. Kanmah tangzawn cio ibenh tuah ve chitkhat te cu sining in cun an kan thlautuk lai nain an nun cawnawkah a hodah na duh deuh. Zumhnak nih zeidah a kan cawnpiak i zeidah ni fatin i nunpi ding a kan fial.\nA hote chungkhar nunzia nihdah Pathian sunparnak an lanhter i a ho te chungkhar nih dah sehtan nun an lanhter ve. Nihin a soiseltu kan dihlak keimah telh i, a hodah kan zumh i a hodah kan tanpi. Kanmah inn chungkharah krihmui a leng ve maw? a lenglang sawhsawh indah kan au ve.\nKanmah nunnakah teh midang mit in Pathian fapa Jesuh an AMEN kho ve maw?. Nancy Pelocy nunzia teh, Obama Chungkhar nunzia hna kha kan philh lailo dah. I lak usihlaw law kan inn chungkhar i nunpi awkah Pakhat cu Co ve te tuah usih 2021 laksawng caah. Source: Joseph Thawng Z Tling


ZUALKO. RAMTHLO AG PASTOR A NUNNAK A LIAM – The Chinlung Post\nZUALKO. RAMTHLO AG PASTOR A NUNNAK A LIAM\nRIP, Pastor Piang Bik. Falam peng Ramthlo khuami, Ramthlo AG Khrihfabu Pastor, Pastor Piang Bik cu June 12, tuzing 4:00 am ah COVID-19 zawtnak in Hakha siizung ah a kan liam tak. A zawtnak zong hi a sau lo. A zual deuh caah nizan kha Hakha siizung ah an ratpi i atu bantukin a kan liam tak hi a si. Amah hi biaknak riantuantu a si pinah khua le ram ca, mino lei le nunphung lei tibantuk tiangin bochan mi a si.\nA kaltakmi a khua, a khrihfabu le a chungkhar hna cu Pathian nih umpi ko hna seh. Falam hi atu hrawng Covid-19 a karh ngaingai. Kan vawlei le kan caan ngai hi….kan ruah bal lomi buainak le harnak lawngte in a khat cang ko. Pathian lei ah karhlang chin ko hna usih. Credit: TCP\nThawngpang dang: Min Aung Hlaing le a nau le thiltuah an phuan tthan cang. Ralkap lei nih biahalnak zungah serhsatnak tuah in a thi mi minung 20 leng an si cang tiah AAPP nih thawng a thanh. Kawlram ah ralkap nih rampi uknak hramhram in an lak thok in June thla ni 11 tiang ah ralkap kahnak ruang ah a thi mi mipi hi minung 860 leng an si cang I cu hna lak ah minung 20 hna cu ralkap lei biahal nak zung ah serhsat an ton caah a thi mi an si tiah AAPP nih tuni ah thawng an thanh.\nRalhrang Kawl Ralkap lei nih tlaih hnu nazi 24 chung ah a thi mi minung 3, ni hnih chung ah a thi mi minung 4, zarh khat chung ah a thi mi minung 4 le zarh hnih a rauh ah a thi mi minung 1 an si tiah AAPP nih cun a thanh. Cu hna lak ah minung 3 hna ruak cu tantak mi innchungkhar nih an la kho lo tiah an chuah chih.\nInn chungkhar nih an ngah mi ruak pawl zoh tik ah an thih hlan ah fak tuk in sersat a tong mi lawng te an si nain ralkap lei nih cun zawtnak ruang ah an thi tiah thawng an thanh. Hi bantuk in ralkap lei nih mipi duhning in an serhsat hna an thah mi hna cu a rianran nak in kham khawh ding in kan cawlcangh piak uh tiah AAPP lei nih forhfial nak an tuah.\nHi konghe pehtlai in Myanmar caan karlak cozah NUG lei siseh Human Rights lei Vuanci U Aung Myo Min nih ralhrang kawl ralkap lei nih an tuah mi sualnak record vialte cu tha tein kan lak hna I ramkip ah fak piin dantat khawh ding in kan tuah lai tiah thawng zamh nak ah a chim.\nTUKSUM BAK SI KO, RALHRANG MIN AUNG HLAING THILTUAH AN PHUAN DIH\nRALHRANG AN LUNGRETHEI, A THI VIAR DING AH AN I RUAH


Rel A Nuam Taktak Na Ngaihchih Lai Lo: Ka Kawi: Kap Lian – Chin World News Evening\nJanuary 23, 2020 January 23, 2020 Salai Van Lenhloi\nHawikom tampi ka rak ngei. Asinain, ngaihchia ngaingai a simi thil cu, hawikom an sunlawinak le biapi an sinak muihmai bal, atu hnu lawngah ka hmuh. A tu hnu, muisam aa dang mi vawlei ah ka nun hnu lawngah ka ngakchiat lio tuanbia nih biatak tein a hun ka chalh tthan. A liam cia cang mi thil kongah ka buai bal tuk lo nain, tutan cu, ka si kho ti lo. Ka ngakchiat lio tuanbia nih a cumh in a ka cumh, i hi hi kaa cinken mi cu a si:\nTlangpar tangah a tthu mi inn, a sau ah pe 164 hrawng a si i, si-aihre an nalh mi zong, phaw hawh lo ngacar bantuk in a pawk i a ling cuahmah mi inn, dot hnih a simi inn—sianginn pakhat ‘A-ma-kah Mu Lah TTawn Cawng’ timi ahhin, hi kan tuanbia vialte cu aa thok, i hika hin a dongh zong an dong.\nSayama Nini nih cun, min cu a vun au duahmah hna, “Tial Tin, Ngun Kip Bor, Hmung Hmung…” ti cun sianginn ngakchia kip cu, din lo le taang lo cun a hun au duahmah hna, ‘Kap Lian’ timi min a phak hlan tiang cu.\n“Kap Lian!” ti a vun au ahkhin, “Aw, nang hi mithar na si ti?” tiah a hun hal.\n“Khoika in na rat?” tiah sayama Nini nih cun a vun hal tthan. Cu ahcun, khuaruahhar ngang khin, Kap Lian cu kan zoh dih cio.\n“Vomkua in…” a hun ti ahkhin, dang lak dang lak tein, kekzung in kan ni dih. “Ni hlah u!” tiah sayama Nini cun a hun kan au hnawh, i kan dai. Nain cheukhat cu, khung (cabuai) tangah an lu an nok i, a thli tein an ni ttheo. Hiti kan nih nak a ruang hi ‘Vomkua’ khua a um timi kan theih bal lo ruangah a si. Aneh hnu ahcun nichuak ngaingai mi zong ahkhin kan hmu ti lem lo.\nCu ni cu ‘Pathawin (Geography)’ timi ca kan cuang ciammam cu—lungdong khi kan si. Kawl ca chinchap, thiam lo chinchap, ca duh lo chinchap; a hmai tlang tthu mi nu rual pawl dah ti lo cu, ttha tein bia a ngai mi le ca a ttial mi zong kan um lo. Kan cauk hnu lei ah, zuk a suai na, caku vanlawng ser na, caku pumpuluih chuih celh na, lungdong taktak khi kan si. Nain, sayama Nini hi a beibaham loin, mi tukvelh a duh lo caah, a bia tu khin, “Bia ngai u. Ca ttial u.” a hei kan ti tawn. Nain, cucu zeihmanh ah kan rel lo. Sayama Saite cu si sehlaw, fung tam ngai a kiak cang hnga. Cun, sayama Saite hmai ahcun kan thaw lawng kan chuah ngam hnga. Sayama Nini si caah zeipoi loin, kan duh ning paoh in kan um cio.\nCuticun, suimilam pakhat chung hrawng kan um hnu ah sianginn darkhing hmete cu ‘Kiling-kelang’ ti cun a hung awn. Pa rual cu ho maw chuak hmasa bik lai tiah kan i zuam ciammam hna i, kan turnak le kan leknak ah, kan thawngpang a bengh in ai bengh lawng si loin, zelttuang kar i aa tenh mi hnawm khuvai cu a ttio bak in an hung ttio. Khan chungah cun khu le vai cu aa zel. Aneh hnu a tang mi cu, an angki he an ka an i huh hnu lawngah leng an rak chuak. Leng an chuah khawh sin khin, an cil zeimawzet cu ‘thui thui’ in an chak. An hmai cu an i surh i, “Mi molh hna!” tiah nu rual cheukhat nih cun sual zong cu an hun kan phawt. Nain, sopawtnak men ah kan hman.\nDinh caan paoh ahhin bawlung (pumpululh) chuih in kan caan kan hmang tawn. HBC ngakchia le IBC ngakchia tiin kan i zuam ciammam cu, khuaci kan muih lo lawng khi a si tawn. Biatak tein, kan Pa le nih, biaknak lei ah an rak buai lio ah, kannih lu bo rual zong cu, bawlung chuihnak min bunh ruangah kan rak buai tur ve. Nain, IBC ngakchia nih hin kan tei zel hna. Asinain, tutan cu kol-bawh kan ngeih ti lo caah, awlokchong in kan um. Nang bawh, nang bawh, kan i tinak ah caan tam ial a hun liam. Nain, ho hmanh kan i hne kho cio hna lo.\nAneh hnu ahkhin Kap Lian cu ka va fuh i, “Bawlung na chuih bal ma?” tiah ka vung hal. Amah lawng cu rak um kaw, caw ek lak cep-nak cu phaizawng fung cun a rak coih len hna.\n“Ai, kaa celh bal lo,” tiah a ka leh hngap. Rem tthiptthep te khin a ka zoh.\n“Kol kan bawh piak ngat,” tiah ka hei hal. “Aw” a ka ti pah khin, a ka zulh i, hawi sin kan phak ahkhin, “Khoika lei ah ka bawh lai?” tiah a vun ka hal. “Khika lei ahkhin,” ka ti pahkhin, ka kutdong cun thlang lei cu ka sawh piak. Zeihmanh chimrel lo tein a kal. Mi a hem rih lo, a tlumtla rih lo, aa ziak rih lo timi cu ka hmuh khawh colh. Ahnu cun ka zulh ve i, an khua kong, an khua a rak um lio kong te pawl, cun Hakha a ratnak kong te pawl le Hakha i zeitik tiang an um lai kong te pawl cu ka hal.\n“…Ka nu le pa nih sianginn kai ah an rak kan rat ter. Ka far he kan si.” tiah a hun ka chimh.\nCuticun, Kap Lian he kan i hawikomhnak cu pehtlaihnak chungah a hung lut. Kap Lian hi, Lai fa rumro ahcun mi thau ngaingai khi a si, a pum zong a ngan i a tha zong a tthawng. A bumban hna hi hawi hlei in an ngan khun. ‘Le-khuai’ timi ‘samke’ kan ti maw ‘sam-pungsan’ kan ti hen, khikhi a uar ngaingai. Nih a huam. Ahlei in capo bia ka chim paoh ahhin thi deng in a ni peng mi a si. Cu ruang ahcun kei zong nih ka tlaihchan ngaingai. Cuticun, mithar a simi Kap Lian cu, kan i hawikomhnak kulh chungah cun kan luh ter ve. Amah zong aa nuam. A farnu nakin tampi aa nuam deuh.\nNikhat cu sianginn ah plasatik (plastic) meithal khi kaa put. Tong nga man hrawng a si. Cucu, hawi nih tthenh chin mi khi a si. Cu meithal cu ka kalnak paoh kaa put; zunput chung zong ah, ihnak zong ah, khoika paoh ah kaa put. Ka duh. Ka uar kho taktak. Sianginn chungah cun ka hun i put cu, ngakchia dang nih cun an mit hi an ka tar hnawh hlah maw ti awk khin, zunput ka kal zong ah, zunput hram tiang cu an ka zulh ve. Asinain, Hmung Hmung dah ti lo cu, ho ngai, midang ka tongh ter hna lo. Hmung Hmung hmanh cu, tthatthi in ka tongh ter lo, a muai phunphan te lawng khin ka muai ter. Asinain, anih zong, cute cu aa lungsak pi tuk ve.\nVuidang tawn bang zunzun caan darkhing cu a hung ring. Vuidang ah ka meithal cu ka kalnak paoh ah kaa put nain, tutan cu bawlung kan chuih lai kan ti caah, ka khung chungah ka chiah taak. Cuti nuam ngang in, thlanti le thabat bu he, bawlung kan rak chuih lio ahcun, Kap Lian zong cu heh tiah ka meithal cu a rak tuai len ve. Anih fak tukin atu le atu a rak lawt caah, a lawtnak ah, a lawtnak hliah hlikhlok a rak ka khiak piak sual.\nNilin tang i nuam em in bawlung a chuih mi ngakchia rual cu darkhing nih cun khan chungah cun a kan hui dih tthan. Ka khung chung ka vun purh cu, a lawtnak a kiak mi a cheu baang thilri le ka meithal cu ka hun lak hna. Cu caan ahcun, ka thinhung, ka ngaihchia, ka lung aa nuam lo. Ka hawittha tuk mi simi Vanpi nih a ka tthenh taak mi a si zong ka hun ruat tthan.\n“Ho dah ka meithal hrawk!!!” tiah ka hun au. Vuidang tawn ah sayama Saite hi a tuan ngai lengmang nain, tutan cu zungkhan tthu hawikom he, an biaruah a thawt ngai caah si rua, a tlai ngaingai. Heh tiah chet law tiin ka au, “Ho dah ka meithal hrawk?”\nKap Lian zong cu aa phuang ngam ve lo. Aa phuan ahcun ka velh colh ding le leiba ka cawh colh ding kha a theihtuk. Atu le atu kutka cu a zoh. Sayama Saite rak lut cang seh ti khi maw a duh hnga, a biang a sen, a mithmai zoh ahkhin aa phuhrung mi le a thinphang tuk mi khi a lo. Ka kut cung thilrawk mi he cun Kap Lian cu a khung ahcun ka hei fuh.\n“Nangmah nih na hrawk ko lo maw?” tiah ro ngai le thinhung ngai in ka hun au hnawh.\n“Kawi,” a hun ka ti ahkhin…\n“Ka Kawi hlah, na hrawk ma hrawk lo ka chim? Dinh caan ah nangmah lawng hawi sin um lomi na si! Nangmah nih na hrawh ko lai cuh,” tiah ka hun chawh kanh.\nAka velh sual lai ti maw a phan tuk hnga, “Kan liamh ko lai. Zeizat dah a si?” tiah a hun ka hal. Thongh colh khi ka vun duh. Asinain, cu caan thengte ahcun sayama Saite a rak lut. Ka hnu lei, Kap Lian a tthutnak lei cu hoi in, ka hmailei, ka tthutnak lei cu ka panh. Cacawn lio zongah, vuidang ahcun, sayama Saite hi ka ttih ngaingai nain, tutan cu ka zeipoi ti lo. A bia zong ka ngai lo. Ca a kan ttial ter mi zong ka ttial ti lo. Amah zong ka zoh ti lo. Kap Lian lawnglawng cu ka zoh i, ka kuttum ka piah chel, ka mit ka rengh hnawh chel, ka awr ka dih hnawh chel, thinphang taktak khin ka chiah. A um sia a rem lo ning hi a mak. A lung cun khoika ahdah ka zam khawh lai timi lawng te khi a ruat cang lai dah…\nZanlei suimilam pathum a hung tling. Darkhing nih inn cio ttin awk dingah theihternak ah ‘Kiling-kileng’ ti cun a hun awn tthan. Vuidang ah lawi a nam in aa nam mi, kei le ka hawi le rual cu, Kap Lian sa a can dih ding le a ei dih ding phun khi bang, Kap Lian hnu lei cun duhsah tein kan i thlai. Kap Lian cu a thinphang dawm lai. Sianginn leng kan hun chuah khin ka hawile he cun kan hei but colh. A awr pa reng khin ka dih i, “Ho nih dah ka meithal tawng an ti?” ti ka hei hal. Ka thongh lai lai ka hun ti ahkhin, “Kawi, kan liamh ko lai.” a hun ka ti i, ka vel hram hlah ti ah a nawl in a ka nawl. A awr cu ka thlah. A mitthli a ha. Tlawmpal cu an tawh pah. Chikhat cu ka zaang a hung raam pah ve nain, ka nawl loin ka meithal tawng hlah u tiah, ka chimh lengmang ko mi hna, zei a rel lomi cu ti phun khin,\n“Tong nga dawh a si! Na ka liam kho lai ma?” tiah ka hei hal nolh.\n“Liam kho. Tu hi, ka upa nih US in tangka a rak kan kuat deng cang. Hmaizarh ah a rak kan kuat lai le, kan cham ko lai,” tiah a hun ka ti.\nCu hnu ahcun ka thlah i ka lawi ter. Vuidang ahcun kan sinah a ttin tawn lengmang ve. Hawi nih ah a ni ve. Hawi chim ah a chim ve. Nain, tutan cu kan pheo. Adang ka hawile rual he cun, tangka a ka liamh khawh lo cun zeitin kan ti lai timi khua rumro kan khang. Kan velh lai maw, inn lam maw kan fenh lai maw, silole zeiti dek khin kan tuah hrimhrim lai, tiah heh tiah kan i ruah. Kei zong cu, hawi nih an ka iap ngaingai caah, “Aka liamh khawh lo cun ka velh taktak ko lai. Nifatin, a ka liamh hlan lo chung paoh cu ka velh ko lai,” tiah khin ka hei ti ve hna. Mi palap ngai simi le mi liaklap ngai simi Nikolas nih cun, “A paw khi ka zoh lengmang ah, a thau ngai i, vuikhat te thongh ka duh tak,” tiah a vun kan ti. Khi hnu pin khan cun, a takpum vialte cu kan i ham kan i cheu dih cio i, kan nganh tak mi khi a um lo. A zeizong tein kan thongh, kan lamh le kan bengh dih ding khi a si. Cuticun inn cu kan lawi cio.\nA thaizing a hun phan. Kap Lian muisam a chia ko cang. Thinphan muisam aa hngal. A hun ka hmuh sin khin, a mit au a dua, a kut thei cu heh tiah aa tuaitam, i umnak khi a hngal lo, takpherh a ngei mi hna khi a lo. Ka hei fuh. Hawi nih cun an ka zulh.\n“Khoi na rak pu ma?” tiah ka kut dong cu uico a au mi bantuk khin heh tiah ka hnirh.\n“Hmaizarh ah kan ti ko cang hme kha.” a hun ka ti ve.\nA thaizing a hung phan tthan. A mithmai cung i aa rak benh mi, ttihnak, launak, thinphannak le thlalaunak muisam vialte cu an tlau rih lo. Kawl zal aa bei mi chungah a kut khat cu a thuh. A ngei cang ttheo lai tiah ka hei fuh.\nA mit hram ahcun, “Khoi na rak pu ma?” tiah ka hei hal. Ka kut dong cu uico ‘kr-kr-kr’ kan ti i kan cangh bantuk te cun ka hei cangh hnawh.\nPakpalawng pi a simi a kut cu a zal cun a hun chuah i, “Ka ngei rih lo. Hmaizarh ah kan ti ko hme kha,” a hun ka ti nolh. Cu ahcun a farnu nih cun a rak kan hmuh. Kap Lian cu din nawn khin, a farnu hmai ahcun, a orh lei liang ahkhin ka vuikhat ka hei thongh i, “Na ti ni i na ka cham khawh lo ahcun, nikhat hnu nikhat in a man kan keih lai khah,” tiah ka hei ti ve. Fak zongin ka thongh lomi a liang cu aa dawmh ve i, “Aw, kan cham khawh ko lai,” a hun ka ti. Kap Lian farnu nih cun a hun kan zoh len.\nKap Lian farnu hi nu a si nain mi ralchia a si lo. Mi ralttha a si. Kap Lian nakin a ralttha men lai. Kap Lian bantukin, a thau i a ngan ve. A lu zong a ngan, a sam a chah mi nih hawi hlei in a nganter khun. Hawi nih ‘Lu ngan nu’ an ti tawn mi khi a si. Ca a thiam tuk lo. Inn-sa (homework) a tuah bal theng lo. Asinain a ruang a um ve lai dah ka ti. Kap khat lei ah, Kap Lian cung i ka tuahsernak ruangah a thinhung ngaingai.\nA thaizing a hung phan hoi. Ka hawi le cun, Kap Lian zeitin kan tuahto ning a si lai ti cu heh tiah kan i ruah len hoi cang. Khi Hakha, khuasik zingka, suimilam pariat hrawng in sianginn kai aa thawh mi, kon lengmang le con lengmang te i a kalmi kan lak ahcun, ruahnak ttha lo le lungput ttha lo kan ngeih mi cu, thlizil kik sinah a tlok in an tlok. Cuka zawn Kap Lian takpum cu keimah nih ka thongh lai, cuka zawn Kap Lian takpum cu keimah ka lamh…lai tiah heh tiah biaza cu kan phai. Kap Lian siseh, a farnu siseh, heh tiah kan soi pah hna khin, Kap Lian vuaknak ding khua cu kan khang.\nSianginn tual cu kan hun phan. Pe 170 hrawng in a saumi sianginn tual leng, a kauh ah pe 60 tluk hrawng si hnga mi, ngakchia rual 11-11 in, biatak tein bawlung kan chuih tti khawhnak sianginn tual cu kan hung phan. Kap Lian le a farnu zong an ra phan ve. “Oi, oi, oi…Kap Lian na lo cang!” tiah ka hawile cu awthir nawn in an au pah khin, kan fuh thluahmah hna.\n“Khoi tangka?” tiah ka hun hal ahkhin, phaizawng kung nih a panh pah rih mi niceu tleng lak i, khu hluaimai in aa vawrh mi ka thawsa cu, minmei le meithang zam ti awk khin, thli cungah cun a zuang in an zuang.\n“Ka ngei rih lo. Hmaizerh ah,” a hun ka ti ahkhin, “Hmaizarh e? Tu zarh hnih si cang lai hi?” tiah ka leh colh. Ka bia a ro. Ka khuasik sem a chuak. Ka hawile zong, Kap Lian thongh le lamh dingah an hathi a thak cio, an mit a thi cio i, Kap Lian kam ahcun ram ui bantukin a hel in an i hel. Keimah nih ka ti hlan cu, anmah zong cu, hel thlorh khin an i hel ve.\n“Ka u nih a kan kua kho rih lo. Hmaizarh cu a kan kuat taktak cang lai,” tiah a hun ka ti nolh. A farnu cu, zoh ahkhin a puak dih ding phun khin a um. Khi tluk, Hakha khuasik, a hlei in a farnu hi, minak ngai a si. Cu ahcun, a sen dih hlah maw ti awk khin, a thinhung sehlaw a lo. Nain kaa khat hmanh a holh rih lo.\nKap Lian cu a liang vuikhat ka hei thongh. Ka hawile zong zuan ve an i tim. Cu ahcun aw, a farnu cu a lik in a hun lik,\n“Nangmah mipa hi zei ahdah naa rel? Mirum le mi ngei pi ah ma na kan ruah? Kan nu le pa lothlo an si. Khoika ahdah tangka cu la hna seh na kan ti? Na duh ahcun kanmah unau hi kan that lawlaw, kan can dih lawlaw,” tiah a hun ka ti. A thinhun tuk ahhin a thir in a thir. Cun a thin zong a phang. Asinain, a tta Kap Lian a dawtnak nih cun, um kho loin a tuah.\nA farnu cu mit tthep loin ka zoh. Kap Lian ka zoh. Mah ahkhin cun, ka hnu lei cun, “Kawi, that hna ngat usih. Mi thil hrawh hlei lo ah an bo ngai chap ve rih hi,” tiah Bawi Min nih cun a hun ka ti colh.\nNain, hi lio caan ahhin chim awk ka hngal lo. Kap Lian ka zoh ah ka zaangfak. A farnu ka zoh ah ka zaangfak chinchin. Cu pin ah, cu lio i ka lungchung in ka ruah mi cu: “A farnu bia hi a pin ngai e. Mi hi khoika ahdah hi bia a lak hnga…ka nak in upa si bak lai…” ti hi a si.\nMah ahcun a farnu cu a ttap. Kap Lian bal cu holh lo ring lo pi cun a um ko. Nikolas nih cun, “Kan vel lai maw?” tiah a hun ka hal ahkhin, a lu ah, vuikhat in din nawn te khin ka hei bengh i, “Hau ti lo.” tiah ka hei leh ve.\nKap Lian cu ka hei fuh. A ka vuak rua lai ti a phan caah ma si hnga, ka thei lo; hnu lei ah kar hnih hrawng a kir. Nain ka hei fuh thotho. A hngawng khin ‘khap’ tiah ka hei kuh i, biathli nawn khin, a farnu theih lo ding khin, “Ka ngaithiam. Tuan te in na ka chimh lo,” tiah khin ka hei ti i, amah zong nih theih a duh bik mi a si lai nain, theih awkah aa ruah bal hnga theng lomi bia: “Ka cham ti duh hlah, meithal men pei a si ko cu,” ka hei ti.\nKap Lian cu aa lawm. Aa nuam. Mah hlan i, a launak le a thinphannak muisam nih an chuahtaak. A mithmai a hung tluangtlam. A zal chung khin piar thei cu a hun i chuah i, “Na duh ma?” a hun ka ti.\nNgakchiak lio kan ti cu, awr cu rak khut cing ling caan si kaw, ka hmuh le cang ka cun ka cil cu ‘tm-tep’ ti cun ka dolh. Nain a farnu ka zoh ahkhin, ka zaang an ram ngai. “Ka duh lo,” tiah ka hei leh. Anih zong nih cun a ka hne ve lo. “Aw” a ti i a zal ahcun a sanh tthan ve.\nCu hnu cun biatak tein, Kap Lian he kan i komhnak hi a hung tthangcho tthan. Mah hlan ahcun keimah hmanh nih ka ti hram tawn mi le velh ka timh lengmang mi a si nain, a neh hnu ahcun, hawi nih an ti i velh an timh hmanh ah, ka dirpi lengmang mi a hung a si. Anih zong nih a ka bochan, i keizong ka tlaihchan ve. Ahlei in, capo bia ka chim mi paoh a nih caan ahkhin ka diriam tuk ve. Ka ning a ka zah ter lo. Upa lungfim bia nih a chim tawn mi: “Pa le pa cu, vuikhat te tal, biatak ngai in i sik le velh ahcun, ttha tein i hawikomh a si lo,” timi chim-phung zong ka hun thei tthan.\nNain, a neh hnu ah kan cung a cang mi thil kongkau ah ka buai tawn. Ka buai tawn ti tikah, ka rak ngaihthiam mi kha kaa ngaichih, ka rak ngaihthiam ding si lo tinak si lo khin, ka bia lila ruangah a si.\nCucu, a farnu nih a ka chimh mi an sinak: tangka a ka cham kho ding dirhmun i an dir khawh lonak kha rak ka chim hlah sehlaw, tuan deuh i, “Ziah, na ka cham khawh lo ding si ah tuante in na ka chimh lo,” ka ti i ka ngaithiam bantuk khan ka ngai thiam kho hnga maw tiah ka ruat. A farnu nih khan dirpi hlah sehlaw, ka ngaithiam kho ngaingai hnga maw, tiah ka ruat. Ka sining kaa hlethlai tikah, ka rak ngaithiam theng hnga lo i; a hnu ah, ka hawittha a cang hnga ding minung he, kan karah lungthin le taksa kap hnih in, ralram ka ser hnga da?.\nCu pinah ruahnak pakhat nih a ka buai hnawh rih mi zong a um hoi: Kap Lian nih rak ka ngaithiam ve hlah sehlaw ta? timi ruahnak hi. Hi ruahnak ka ngeih ko nak nih hin, ka nun ah bia tampi a chim i, hawikom an sunlawinak hi a ka theihter chin lengmang.\nAtu ceo, hmun dangdang i kan um hnu ceo ahhin, biatak tein, Kap Lian hi ka ruat tawn, i hawikomhnak a rak ka ngeihpi mi zong ka ngai ngai tawn. Ahlei in a farnu raltthatnak ka ruah ah, ka nahchuak i ka hngar ngai tawn hna. Upa kan si hnu le bang ahcun cang sehlaw, pakhat le pakhat i ngaithiam loin, zu cungah siseh, ritthaisi pakhatkhat cungah, kan thinhunnak bunh in, kan nun hmanh lo lak in kan sawh cang lai dah, ti khua ka ruah tawn hrimhrim ahcun, “Kap Lian ka rak ngaihthiam i a rak ka ngaihthiam ve hi a sunglawi tuk,” tiah keimah le keimah kaa chim tawn.\n“Sui thei pum Semmawng kei ka thinlung A thlum rosung tuanbia aa dornak.”\nMah hihi, ka kawi: Kap Lian, he kan i hawikomhnak a sunlawihnak, kaa cinken mi cu a si. Credit: onlinecahrawl


Ralhrang Uk Nak Cu A Hram In Bongh Ding In KNU Le NLD Chungtel Upa Hna Nih TimhTuah Nak Tha Tuk An Ngeih Nak Kong An Vun Phuan – My News\nRalhrang Uk Nak Cu A Hram In Bongh Ding In KNU Le NLD Chungtel Upa Hna Nih TimhTuah Nak Tha Tuk An Ngeih Nak Kong An Vun Phuan\nadmin May 28, 2022 Leave a Comment on Ralhrang Uk Nak Cu A Hram In Bongh Ding In KNU Le NLD Chungtel Upa Hna Nih TimhTuah Nak Tha Tuk An Ngeih Nak Kong An Vun Phuan\nKNU le NLD council chungtel upa hna cu nizan May 27 ah Online in tonnak an ngei. KNU Vice Chairman Padu Saw Kuai Htu Win, Secretary Padu Saw Ta Du Mu, council chungtel Padu Saw Taw Ni, Pafu Saw Tana Htu Saw, Padu Saw L Kalu Se le NLD Council chungtel upa 5 hna cu tonnak an ngei, tiah theih a si.Cu meeting ah cun Federal rampi ser ding le ralkap uknak a hram in bongh ding kong cu biapi in an ceih, tiah theih a si. KNU le NLD i bawm in dohthlennak a dongh tiang doh le ṭuanṭi ding a biapitnak kong cu KNU Council chungtel Padu Saw Taw Ni nih a chim.\n“NLD he Federal rampi sernak kong ah hinak ṭhawng chin le naihniam tein kan ṭuan ding hi a biapi bik a si. Cu bantuk in SAC ralkap uknak kan dohmi hi tam deuh in thazaang chuah le kutsih fek tein kan dohṭi ding a biapi tuk,” tiah Padu Saw Taw Ni nih Khit Thit Media ah a chim.\n“Hi bantuk tonnak kan ngeihmi hi thil ṭha tuk a si, hinak tam deuh in kan i ton zong a herh. Thla khat voikhat kan i ton khawh peng a ṭha. Cunak a ṭha deuhmi cu ton a herh tik poh ah ton ahcun a ṭha bik ko,” tiah Padu Saw Taw Ni nih a chim. KNU le NLD Council chungtel upa hna an i ton hi, uknak laak hnu in a voi thumnak an i ton a si, tiah theih a si.\nChinRam Kulh Khuapi Thantlang Le Kanpalet Telh Lo In SAC Nih Siang Inn On Ding In TimTuah Nak An Ngeih Mi Cu Tlam Tlin Dawh A Si Taktak Ko Cang →\n← Thantlang Sakhan Kah Nak Kong Le Ralhrang An Dir HmunThawng Pang Fiang


Na Zum Kho Maw? Hriamnam A Ngei Lomi Mipi Nih Ralkap Kan Tei Hna Lai – Onlinenungak\nNa Zum Kho Maw? Hriamnam A Ngei Lomi Mipi Nih Ralkap Kan Tei Hna Lai\nKan Bible tuanbia lak ah pa nganbik le pa thawngbik a hohmanh nih an tei kho lomi Goliath teitu cu pa tiatum lo David a si. David nih Goliath teinak dingah hriamnam tha le hriamnam ngan a hman lo. Chai le lung tekep men a si ko. Zeicahtiah teinak cu hriamnam ah a si lo i Pathian kut ah a um ti kha David nih 100 ah 100 a zumh.\nCu ve bantuk cun zei hriamnam hmanh a ngei lomi mipi nih hriamnam tling te a ngeimi rampi ralkap bu hi kan tei hna lai. A si kho lo a timi an um. Nain a si kho tuk. Kan theih bantuk in Kawl ralkap cu an milu sing 5 leng kai an si, Asia ram lak hmanh ah ralkap thazaang a thawng ngaimi an si ve ko.\nSinain tutan ah Mipi kan lung aa rual ning zoh tikah tei khawh lonak ding um lo. Mah belte hriamnam ngeimi kan si lo caah kannih kan mi teinak cu kan thazaang le lungrualnak a si. Mipi Sandah an piah ning, mino hna an cawlcangh ning le zan ah sangkip an cawlcangh ning le an lung a rual ning zoh tikah ralkap an lung a mit cang.\nSandah piahmi hna zong a tak cun Thihruai tu tha hmanh an ngei lo nain mi pakhat cio nih siikan an ngeih. Mi bia an ngai dih. Chim tu si nak in tuah tu si an i zuam dih hna. Cucaah tutan cu ralkap an sung hrimhrim. Kum dang he tahchun ding si lo. Nikhat hnu nikhat mipi lei ah vuanthan an dir. Palik le ralkap zong mipi lei an i mer thluahmah. Ralkap le palik an lung a dong ziahmah. An tha a dih thluahmah.\nZei tuah awk theih lo ah biatak in hran le mi tleih in tan an la. A sau an nguh ti lai lo.A tak cun mi tleih le hran kha teinak chuahpi tu a si lo. An sualnak a ngan tertu le an dantatnak a ngan ter chin tu khi a si lehlam. Tutan cu Pathian hrimhrim kan lei ah a tang. Minung a tingtang in ni 18 leng sandah an piah cang nain a nih cu a tlu i a thi ti le accident an tong i cu zat cu an thi timi a um lo. Thil mak tuk a si.\nPathian mi hna aunak in Jericho vanpang pi cu a ni sarihnak ah a cim ko kha. Zumtu hna caah hriamnam cu meithal a si lem lo. Cucaah Kannih kan rian cu David bantuk in Pathian nih zeidah a tuah lai timi tu kha zumhnak he cuanh ding a si. Kan hlawh a tlin hlan le teinak kan hmuh hlan ah lungdongh lo ding a si lai. Pathian kan lei ah a tang. Teinak cu Amah ta a si. Credit: Tluang Ceu Thang


Levi Sap Nei Thang maw a sung deuh, Kawlram mi dah? – The Cherry Par\nMay 3, 2021 Cherry News\nMinung pumpak zong in siseh, ram zong in siseh, miphun le a bu zong in siseh kan zoh tik hna ah mi santlai lo deuh le mi sifak deuh hi harnak, sunghnak, vanchiatnak le puicimhnak nih a tlun hnawh deuh hna. Tahchunhnak ah Kawlram (Myanmar) le Chin miphun. Kawlram hi santlai lo, ram sifak, a lamkip in a tthangcho lomi ram kan si i sunghnak a phun2 kan tong. Suh Kyi bantuk Kawlram ah hi hnu kum 50 chung hmanh ah an chuak ti theng lai lo. Mah cu Kawlram hruaitu le sersiamtu ah caan ttha kan pe duh lo. Kum 75 a si cang i a rauh hlan ah kan sung zau lai. Sihni Ko Ni tluk a zami an har lai Kawlram chungah. Amah zong kan sung cang. Atu Kawlram a buaimi zonghi aho hmanh nih zeitik ah a ttha te lai timi kan chim kho lai lo. A lam kip in a rawk tthan cuahmah cang. A chung um minung hrimhrim hi san kan tlai lo. Mi vanchia hrimhrim kan si ko rua ka ti.\nChin miphun lak ah siseh, Kawlram pi huap in siseh, Kawlram caah pumpak in bawmhnak tambik a petu Levi Sap Nei Thang kan sung fawn. A facebook i a ttialning a si ahcun Kawlram caah bawmhnak pek a tim ti lo. US ram ummi Kawlram mi nih a phun2 in kan soisel, kan thangchiat, taza kan cuai, a phun2 in harnak le fahnak kan pek ruangah a lungrawk, a lung a dong cang i Kawlram caah bawmhnak ka pe ti lai lo a ti. Minung a si ve tik ah chamhbaunak a nei ve ko lai. Palhnak zong a tuah ve ko lai. Nan mah a chambaunak le a palhnak nih cun Kawlram minung caah sunghnak tampi a chuahpi lai ka zum lo, fiang tuk cun ka thei lo nan.\nKeimah pumpak in Sapte hi Nargis bawmhnak a pek lio tein a konglam hi ka rak theihpah ve cang. A tlangpi cun a thil tonmi hi i hnahchuahnak men a si ko tiah ka ruah. Biaknak lei boih a nei, biaknak lei ah a fel/a pe, minung a si ve tik ah sipuazi zong a tuah pah ve, mi bawmhnak zong tampi a tuah pah fawn, a dangdang lei zongah hehtiah a si khawh tawk tein a cawlcangmi a si. Kawlram pumpi huap in amah bantuk nu hi an har lai ti u sih law kan palh theng lai lo dah. Mah cu a phun2 in kan tthuat i atu cu lungrawk le lungdong in kan chiah/kan tuah. Kawlram minung thluachuah hmu lo ding le mi vanchia hrim kan rak si ko rua dah ka ti. Keicu Sapte hi ka zaangfak ngai. Kan tuahto ning hi ruat tikah Pathian a hna a tla hnga maw ti hna ka ruat. A takte cun amah nak in kanmah kan sung deuh. Credit: Saya Van Tum\n← Congratulations; Biak Tha Hlawn Cu Stanford University Nih full scholarship Bak An Pek\nThazaang Tam Ngaiin Hakha Khuachung ah SAC Ralkap an i Choklet →


Theihtlei - Vawlei cung ah Singapore le South Korea internet an rangbik | The Chin Express\nHome Theihtlei Pawl Theihtlei Theihtlei – Vawlei cung ah Singapore le South Korea internet an rangbik\nTheihtlei – Vawlei cung ah Singapore le South Korea internet an rangbik\nHri in inn ah bunhmi (fixed broadband) internet/wifi vialte lakah Singapore ram ta hi a rang bik si, tiah internet nuarhran hneksaktu Ookla nih tuni ah a thanh.\nNain, phone internet ahcun South Korea internet a rang bik.\nSingapore inn internet (fixed broadband) nih cun buaktlak in second pakhat ah 195.88 MB a nganmi file a download khawh.\nInn internet (fixed broadband) a ran biknak ram 10:\nSingapore = 195.88 Mbps\nHong Kong = 173.53\nSouth Korea = 144.99\nRomania = 128.88\nAndorra = 128.48\nMonaco = 123..12\nUnited States = 119.09\nSwitzerland = 116.98\nLiechtenstein = 113.49\nHungary = 112.37\nSouth Korea ram ahcun na phone internet (mobile internet) in 90MB a nganmi file khi second pakhat ah download khawh asi.\nPhone internet a ran biknak ram 10:\nSouth Korea, 90.06\nThe Netherlands, 60.31\nUnited Arab Emirates, 57.45\nAcunglei ram pawl hi an ram cio ah phone le inn 300 lengin internet an hneksak hnu ah rank pek an si. — AFP\nAcunglei hi an ram pumpi internet nuarhran buaktlak (average) asi.\nKhuapi cheukhat ahcun acunglei langhtermi nak let tam tukin a rang deuh.\nSeoul khuapi hmun cheukhat lebang ahcun April thla khan 5G internet a ngah cang i Samsung Galaxy 5G phone in suimilaam 2 le cheu a saumi movie khi seconds 5 ah download khawh asi. Second 1 ah 500 MB a download khawh.\nUS ram Washington DC le khuapi dang cheukhat zongah Verizon 5G internet a ngah cang.\nVerizon simcard le Samsung Galaxy 5G phone a hmangmi nih cun second pakhat ah 500MB video/hla an download khawh cang. 8GB a nganmi 4K movie pakhat khi 5 minutes ah a download dih. Kawlram internet nih cun ni 2 chung hrawng ai rauh lai.\n5G internet cu 4G LTE nakin let 100 tluk a rang deuh. 5G internet cu phone paoh ah a ngah rih lo. 5G modem bunhmi phone Samsung Galaxy 5G pawl lawngah a ngah. iPhone ah a ngah rih lo, Apple company hi an khul nuar ngai.


By:Abraham Sang Nawl’Nizan Hakha Time biaruah nakah an chim mi cu’Ka lung a ka fah tar. – Onlinenungak\nBy:Abraham Sang Nawl’Nizan Hakha Time biaruah nakah an chim mi cu’Ka lung a ka fah tar.\nBy bawi bawi on October 10, 2020\n2“Ding loin biaceih hi ngol hrimhrim cang u, miṭhalo duhdanh kha ngol cang u. 3Sifakmi le ngakṭah kha an bia ceihpiak hna u, rethei le bawmtu ngei lo kha hmaan tein ruahpiak hna u. 4Sifak le retheimi kha chuah hna u, miṭhalo hna kut chung khan khamh hna u.Kan miphun chungah dinfelnak, zawnruahnak le dawtnak hi ti bantuk in luang cang ko seh! Amen.


Biahrai Tha, Zyphe rei 1 PITER 5\n☰ 1 PITER 5 ◀ ▶\nMacang sahlo le mehny sahlo khatah\n1 Naaning hrong letei khrisaw macang sahlo, naa raihre hui macang ka cangnah cawtah le Khri a tai-ingnah a hnikhuitu pakheh ka cang hlui tah a va lang lepaw rungnawnah zong a hrongpaw ka cangnah cawtah ka ca naw he. 2 Naaning mingkainah rai letei chiapaw Khazing tuurung tuukingtu cang la, hringhrang tah cang lytah Khazing tah a ca dukhuipaw he hratah naaning lungtho teitah cang seh la, tangka letah duhlui hnui lytah rai hrepah a dupaw le, 3 naaning tah mingkaipaw tei pehpaw sahlo cung letah abui hratah cang lytah tuurung sahlo cawtah a mingpai rua pawtah cang my lo. 4 Mataico, Tuukingtu alaicaipaw a vong tihtah zening tahmai tah a ling khy lypaw rungnawnah builukhu khah naa cy tae a.\n5 Ma hraco mehny sahlo zong macang vypaw sahlo aa rai khah a daw my lo. Naa zongmingtei tah pakheh le pakheh cung letah a pany my lo, zecawtamaw tatah,\n“Khazing tah a palaipaw cawh dy ka,\ncanghrasala a panypaw cawh ning a do.”✡\n6 Macawtaco Khazing kih thawtlungnah rai letah naaning teitah a pany la, Ama tah a cai a zaw tihtah a ca cuicaling tae he a. 7 Naaning naa zawng a rawh tupaw a cangnah cawtah naa lung reithuinah vytei khah Ama khah pei my lo.\n8 Ma le ma teitah a hraipaking khypaw cang la, a raering teitah ung my lo. Na caraepaw Setan cawh cakebarung hratah a ty khypaw cawngsaw ty rua pawtah a khiakaly leimei. 9 Ma cawh dy tah zingnah letah cyky tah a daw la, zecawtamaw tatah khazaw raang ting letei a ungpaw naa uny sahlo cawh ma hapaw tai-ingnah sahlo khah aa ing hrah tahpaw khah naa hni thlang.\n10 Taico, cai cuitei chung naa tai-ing khy taitah Khri letei a chaizaw rungnawnah lang a ca hruitupaw he ningdonah vytei a hnuipaw, Khazing taco tlangtlingnah le thawzaang chongnah le a cypaw thahrang a ca pae he a. 11 Hmingtuakhynah vytei cawh chaizaw tah chaizaw tai Ama a tei a cang. Amen.\n12 Zing a chuipaw uny hratah ka rawhpaw Sailas tah a pa bawnah thongtah ma ca cuitei heh naaning khatah ca kua he neh ka, Khazing ningdonah hmuisui a cang tahpaw heh ka rei dupaw le ka ca pasy dupaw he a cang. Ma leco cyky tah a daw thlang my lo.\n13 Babilon khuapui letei a ungpaw, canuno,* naaning khatei thing hrui a cangpaw takhei a dang pawtah ca tah he ka, ka sawcapaw Marka zong tah a dang pawtah a ca tah hrah he. 14 Pakheh le pakheh khah donah hmuisui tah kih a tle my lo.\nZisu Khri chung letei a ungpaw vytei naa cung letah denah ung ky seh.\n✡ 5:5 Biasing 3:34 * 5:13 Canuno heh, Khrisawbu,tahnah a cang.


CDM tuah mi ka si tiah CNA camp lei an kalpi mi ralhrang 3 an zaam - News and Media\nCDM tuah mi ka si tiah CNA camp lei an kalpi mi ralhrang 3 an zaam. 2022 June 10 Chuncung khua luh lai ah tlaih an tong i bia halnak an ngeih dih hnu CDM tuah ding in a zaam mi kan si ti a chimmi ralhrang minung pathum hna cu CNA camp an phak hnu ah an zaam than tiah theih a si.\nAn tlaih ning kong he pehtlai in CCN nih thawng kan hlat tik ah, “Hakha in an i thawh ah mipi nih CDF sin ah thawng a thanh hna. Thawng thanh ning bantuk in CDF nih an va fuh hna. Ke in an kal i Haimual Jeep motor an kham i a cung ah an kai. CDF nih an hmuh hna tik ah a hnu lei in an zulh than hna i Chuncung khua luh lai ah an tlaih hna,” tiah kan theih.\nAtu a zaam mi ralhrang hna hi an tlaih hna in CDM tuah ah a zaam mi ka si tiah aa chim mi an si. Zaan khatnak CNA camp an riah hnu a zaan ah an zaam hi a si. A zaammi hna hi atu hmanthlak kan langhter mi hna hi an si. Miphun rian ah, CCN Team. Crd – CCNC


Miruak 40 An Char - News and Media\nMiruak 40 An Char\nMay 20, 2022 admin MYANMAR 0\nSagaing ramṭhen, Depyeyin peng, Tayetdaw khua SAC ralkap nih an duah mi inn kang lak ah Mithi ruak 40 char a si, tiah Ye-Oo PDF nih an chim. May 19 zaanlei sml 5:00 hrawng ah Ye-Oo pengkomh, Depyeyin peng nichuahlei ah rallam sial mi SAC ralkap le ShweBo PDF, YeeOo PDF, Depyeyin PDF hna cu Depyeyin peng Tayetdaw khua pawng ah an i kap i, cu an i kah hnu ah Tayetdaw khua cu SAC ralkap nih an khangh.\n“Kahdohnak cu suimilam pakhat chung hrawng a rau, Bomb kan hmanhnak hmun an phanh bak ah bomb kan puah, Cu hnu ah kaphnih kahdohnak cu a chuak i SAC ralkap a thi mi an tam, Kannih lei kan him, SAC ralkap kah mi hriamngan zong Pawngtha khua ralzam camp ah a tla i minung 11 hliam an tuar, a hmun ah a thi mi zong an um,” tiah tualchung ralkap pakhat nih Democracy Voice of Burmese (DVB) ah a chim.\n“Kahdohnak ah a thi mi an ralkap pawl cu SAC ralkap nih Tayetdaw khua inn an khangh pah ah innchung ah an khangh chih hna, An kal hnu in hmunhma zohfelnak kan tuah lio ah a rawk rih lo mi ruak 21 kan hmuh, Minung ruak an si ko lai tiah kan fehter khawh rih lo mi he cun ruak 40 hrawng a si. Ruak 21 kan hmuh mi hna cu Sa em bantuk in an i em i an hmin dih, SAC ralkap nih an hman mi Caih( Rawl kennak), tidur, Ralkap taisawm le an seal pawl an ruak lak ah kan hmuh caah SAC ralkap ruak an si ko,” tiah a chim chap. Credit – TCP\nCNF Ralkap Pakhat Ram Le Miphun Caah A Nun Nak A Liam


Coronavirus khamhnak si an ser chuahmi cungah president Trump nih a lunglawmhnak a tial – Onlinenungak\nCoronavirus khamhnak si an ser chuahmi cungah president Trump nih a lunglawmhnak a tial\nPharmaceutical giant Pfizer nih coronavirus khamhnak si an ser chuahmi cungah president Trump nih a lunglawmhnak tuchun ah Twitter ah a tial. Stock a kai, vaccine a ra lai, 90% zawtnak khamh khotu a si” a ti.\nPfizer CEO Albert Bourla nih CNN I Dr. Sanjay Gupta sin ah a chimmi cu American Mipi nih free in an ngah dih lai” Today is a great day for science and humanity tiah chim chih. Salai Lairamthang


Misual bawi Uico Min Aung Hlaing Cu A Thir In A Thir Ko Cang Lai Hih — Salai Ephraim Thawngpang\nMisual bawi Uico Min Aung Hlaing Cu A Thir In A Thir Ko Cang Lai Hih\nSalai Ephraim October 3, 2021\nPDF nih Putao check-gate an kah, Min Aung Hlaing a rat ahcun fak deuh in kan kah rih lai tiah thanh than.October 3 zinglei 1:00 AM hrawng ah Putao-PDF nih Putao check-gate cu hriamngan he hriamhme he an kah i Min Aung Hlaing a rat ahcun hi nak fak kahdohnak kan tuah rih lai tiah PDF nih a thanh than.\nPutao check-gate kahnak ah SAC ralkap a thi mi le aa hliam mi zat a fiang rih lo. Min Aung Hlaing a rat taktak ahcun fak deuh in kahdohnak kan tuah rih lai, tiah PDF-Putao nih an thanh.Credit:Putao-PDFpage.\nRelchap: Chinram MP a rak i cuh mi hna konghe pehtlai in Vaurawng media nih Myanmar Secretary CDM, Mizoram Um Pu Tlir Lian Thang cu online tonbiaruahnak an tuah i bia tampi a chim mi chungah Chinram ah MP a rak i cuh mi “Mizoram” ah ralzam dir hmun in khuasa mi kongah a chim mi theih a phu ko tiah a point te in ka vun tarlangh.\nChinram le miphun nih kan i bochan mi hna MP ai cuh mi hna Mizoram ah ai dor mi hna cu hmunkhat kaa teah um ter le khuasak ter an si.mah hna Mp pawl nih cun Chinram a chuah tak mi Chin miphun pawl cu kan MP pawl hna nih dir kamh le bawmhchanh chim lo in a zoh hmanh an zoh duh hna loh tiah theih a si.\nHi kongah Pu Tlir Lian Thang nih a chim mi cu Mizoram ah ai dor mi Chin MP pawl hna cu,Chin miphun a rak zaam mi hna an i dor nak hmun “camp”ah kan chiah mi hna hi va kal in thazaang pek hna usih tiah ka va sawm hna hmanh ah an duh lo.CDM le Chin ralzam Mizoram khuasa caah cun an thawng pakhat hmanh theih awk an um lo tiah a chim.\nHi ti an um ruangah voi khat cu kan MLA hruaitu hna nih Chin MP a rak zaam mi hna sin a va kal in lungduh bia i ruah pah ding le lakphak ti din pi dingah a rak ka sawm i ka duh loh, ka kal lo phah tiah a chim.\nDalaan An Si Ko Tiah Purhdah Mi Minung Zali Renglo Thah An Si →\n← Ralkap Thar PRA Nih Cathanh A Chuah Bak In Tuchun Ah Ralhrang Sawmruk Le Pakhat An Thah Cawlh Hna


Chinta Na Kar: HUNGAMA 2 | Nakash, Neeti | Meezaan, Pranitha | Anu Malik, Sameer | Hindi Video Songs - Bollywood - Xappie\nChinta Na Kar Hungama Nakash Neeti Meezaan Pranitha Anu Malik Sameer\nPresenting the official video of the super fun song, "Chinta Na Kar", from Hungama 2. #ChintaNaKar will make you forget all your worries because hey, "CHINTA NA KAR". Watch Meezaan and Pranitha Subhash dance to the tunes of this peppy song.


Zalong Tein Duhphawrh Lamzawhnak – Hakha Cherry\nDimawkaresi i a muru ah aa tel ve ti khawh a simi pakhat cu zalong tein mibu in maw, pumpak in maw duhpawrh lamzawhnak hi a si. Universal Declaration of Human Rights caang 20-nak zong ah ahopoh zalong tein daihnak he a bu in um khawh timi a um. Hihi vawleipi nih a pommi a si ti khawh a si. (ram uknak chiakha dah ti lo zulh khawh i zuam a siCun Myanmar 2008 phunghrampi dal 8, caang 354 (b) nak ah hriam i put loin daihnak he a bu in um khawh, duhphawrh lamzawh khawh timi a um.\nAmahbel 354-nak ah sermi upadi he aa kalh loin timi rikhiah cu a um. Sermi upadi timi ah 2016 i an sermi Daihnak he a bu um khawh le duhphawrh lamzawhnak kha aa tel ve. Cu caah rammi nih daihnak he duhphawrh lamzawhnak tuah kan duh a si ahcun Daihnak he duhphawrh lamzawhnak upadi (2016) kha zulh a hau hnga. Mibu kan si pek, pumpak in tuah kan duh pek ah mah upadi zulh ding t’uanvo kan ngei. 1982 Myanmar Citizen Law caang 12-nak ah rammi nih rampi upadi a zulh lai timi a um.\n2016 upadi ning ah 2016 i an sermi daihnak in duhpawrh lamzawhnak tuah a duhmi nih a hlankhan ni 2 suimilam 48 duh in Peng palik lutlai sin ah ca in thawng an thanh lai ti a si.midang sin ah thanh a ngah lo.Theihter nak tuah lomi cu Minister pakhatkhat nawl peknak a si zong ah tuah khawh a si lo. Khuabbawi hnatlak nak zong in tuah a ngah fawn lo. Upadi ning in kalpi hrim a hau.Cu theihter nak ca chung ah duhphawrhnak tuah an i timhnak a ruang, lamzawhnak lamthluan, a ni le au duhmi biafang pawl kha aa tel lai.\nCun hrihhawrhtu hodah a si lai, minung pa zei zah an si lai timi pawl zong aa tel lai. Cun phu pakhatkhat CSO an si pek. nih tuah an duhmi a si ahcun an biachahnak asiloah record zong aa tel chih lai. 2008 phunghrampi nih zalong tein duhphawrh lamzawhnak a kan sianh ko nain 2016 upadi ning in zulh hrimhrim a haumi a si ve. Cuti theihternak um hmasa loin tuahmi duhphawrh lamzawhnak cu upadi he aa kalh ti khawh a si.\nTheihternak tuah hmasa loin mah nawl in daihnak he duhphawrh lamzawhnak a tuahtu cu thla 3 nak tam lo thawngthlak maw, tangka 30000 nak tam lo liamter maw, a pahnih fonh zong in maw sualphawt khawh a si. Voi 2 nak a buar nawlh a si ahcun kum 1 nak tam lo thawngthlak maw, tangka sing 1 nak tam lo liamter maw, a pahnih fonh zong in maw sualphawt a si lai.Upadi zulh cu himnak a si.Credit-Salai Thawngpi\nSenate Republican hruaitu Mitch McConnell nih Stimulus check le Covid-19 bawmhnak deal kan tuah khawh hlan lo Christmas zong kan khar lai lo tiah tuchun ah a chim.


Hnaringkhua Khuapi Sinak Pek Hnu In Inn 100 Tluk An Karh Cang - THE CHINLAND POST\nHnaringkhua Khuapi Sinak Pek Hnu In Inn 100 Tluk An Karh Cang\nSalai Elvis| 2018 April 30| Thantlang peng Hnaring khua khuapi (myo) pek a si Febuary 5 in tukar thlali chung ah inn thar 100 tluk an karh cang tiah thawng kan theih.\nAtu bantuk in Hnaring khua ah inn tung a karhnak hi khuadang kawlrawn um Hnaring khua mi a si i a rak kir than mi hna, khua chingchan in a rak i thial mi deuh le khuachung um mi inn dang chuak mi deuh an si tiah theih a si.\n“Khuapi sinak kan hmuh hnu in inn tung 100 tluk a karh i mithar aa chap mi tu cu za an tling deuh lo. Hi chungah kan khuami a si i Kawlrawn, Kalay peng TannBo, Gyia-inn lei in a rak kir mi, cun khua chingchan a si mi Mara, Khuahrang, SaTe le Thangaw lei zong in a ra mi an um. Mah chung ah a tambik cu khuachung in inn dang a chuak mi deuh an si” tiah Hnaring khuanu/pa pakhat a si mi Pu Bawi Hre nih TCP ah a chim.\nHnaring khua cu khuapi an si bantuk in inn le minung an karh caah dinti le mei kongah lung rethei in an um. Mei zong an hmuh rih lo caah Solar an hmang hna. Dinti an lak mi zong zarhkhat ah voi hnih tluk lawng a rat caah khuami cheukhat an i za lo.\nHnaring Myo pekmi Vice President Henry Van Thio nih hunnak a tuah lio\nKhuapi sinak thlali tluk a rau cang nain cozah zung hi meithahnak zung pakhat lawng a um rih. Teih-ne sii-inn zong an sak lio pi a si i June thla chungah hunnak tuah dingin timhtuahnak an ngei. An khua cu sangthen pahnih ah then a si i market sa thahnak hmun khat a um. An khua chungah pehtlaihnak Phone MPT le Telenor an hmang kho.\nHnaring khuapi cu rampi cozah nih 2017 August 17 ni ah khuapi sinak phungning in rak pek dingin timh tuah nak ngeih a si i 2017 September 13 sa-a-hmat (116/ 2017) ning in khuapi sinak tling an pek mi a si. 2017 February 5 ah Vice President Pu Henry Van Thio nih hunnak zong a tuah pi hna tiah theih a si.\nHnaring Myo pekmi Vice President Van Thio le tuanvo ngeitu upa hna nih hunnak tuah lio\nPrevious May 7 Ah Hakha Innhmun Samhmi A Ngahtu Pawl Pungsan 105-106 An Chuahpiak Cang Hna Lai\nNext Hnaring Khua Ti An Har Caah Inn Ah Thilsu Ngam Lo In Bawinu Tiva Ah An Suk


Mipi Veng Tu Pasaltha Hna Nih Cun, Phungki Lubo Pa An Thah Nak Le An Thah Hlan A Kong Lam,- – Chintanbo\nMarch 29, 2022 admin MYANMAR NEWS 0\nTuni march ni 27 ah phungki lubo pa cu a thih caah, a konglam an van hlettik ah cun SAC ralhrang sin ah thawnga rak pe zungzal tu phungki lubo pa cu, mipi vengtu, pasaltha hna nih cun, hi pa hi SAC ralhrang sin ah, thawng petu dalan a si tiah an van theih cun an thah nak hi a si.\nSAC Ralhrang Ralkap Thawngpang Petu Phungki Pakhat Cu Nam Sawh Nakin A ThiMandalay ramthen Sinh Kaing peng ah SAC ralhrang ralkap thawng petu phungki-pa cu March 27 zinglei sml 7:00 ah namsawh nak in a thi.\nSinh Kaing peng Mung Pin khua Yi Yin Ma sianginn hngaktu phungkipa nih SAC ralhrang sinah thawngpang a pek lawng siloin phungki sianginn ah a ummi ralhrang hna cu eidin ti rawl siseh zuu a dangh hna caah.\natu bantukin kan thahnak a si tiah Sinh Kaing PDF tuanvo ngeitu nih a chim.SAC ralhrang thawngpang a pe, zuu a dangh hna caah meithal in tinh hratin mansawh in thah a si. Phungki a si nain mipi sawhsawh bantukin a um. Nu he zong an um tit awn tiah theih chih a si.\nMah hi pa pungki lubo pah nih hin mipi sin ah hin, harsatnak zong hi vuitam ngai a rak tuah bel cang i.hi phungki lubo pah nih cun le, a ziaza hi an ka thei lemloh le tiin a thil tuah mi cu,ngawl duh lo in a tuah zungzal caah a tu ban tuk hin kan thah nak asi tiah, CDM atuah tu pa min langter duh lo nih cun a chim chap.\nmipi cungah harsatnak a pek, phungki zulhphung in a nung lo caah kan thah tiah a chim.Amah phungkipa nih thawngpang a pek hna ruangah CDM tuahtu pakhat le khuami minung 10 zong tlaih an tong pinah nupi he khua a sami a si caah.\nahohmanh nih an fuhpanh tuk lo tiah cathanh an chuahmi ahcun an langhter.Cu phungkipa thah a ton hnu sml 9:00 hrawng zongah Myit Tha peng chung Ta Laing Kung khuami ukbawi zong thawngpang an kan pek ningin kan thah nak hi a si tiiah cathanh cu an chuah,The Federal Times\nTutan Vawleicung Lemcang Minthang American Actor Will Smith Nih Vawlei Cung, Zeitin Dah A Hmuh Hna Timi Konglam.


Ridder Nih Aungla Nsang Thongh Colh Dingin A Duh Lonak An Hmuh Ning - The Chin Celebrities\nDecember 9, 2020 2 min read hleicung@gmail.com\nRidder nih zei ruangah dah Aungla he i thongh colh dingin a cohlan hngalo timi ruahnak ah: Aungla cu kan hnu Ridder he an i phomh ah round roun1 ah a sung i a taisawm pakhat chuhpiak a si. Aungla nih Ridder cu direct, i thawng colh dingin sawm khawh a si, tuan deuh zongah Japan pa he an i thawng i, Japan pa a sung, a zuam cawh colh i a dang he i thawnglo in aungla a thonghpi colh i Japan pa sung than.\nMi cheukhat le keimah ruahmi:- Tutan Aungla a sungh ahkhan, a zuam cawh than i Zeiruangah dah Ridder nih a cohlan hngalo tiah ruahnak tampi a chuak. Mitam deuh ruahnak ahcun, Aungla nih Ridder a thiamnak le a sunghnak a theih cang i ka cawlcangh ning thlen cang lai ti caah si kho. Ridder nih a cohlan colh lonak a dang hi cu Ridder a thlusk that caah si, a taisawm chuh lai phang.\nCucaah Aungla hi a dang he i thawng hmasa hnasehlaw, a cawlcangh ning zoh in cawn i a taisawm aungla sin in ven than a duh caah si lai tiah an ruah. Aungla midang he an i thongh hnu ah ai thawng thanding an si caah, Aungla cawlcangh ning a thar in tha tein zoh a euh thian ti fiang.\nCu hnu sh Aungla thiamnak i runvennak le thiam lonak in teinak ding cawn ai tim le si hrim lai tiah an ruah cio. Hihi midang nih ridder an purhdah ning cio si i zeitin dek kan purhdah ve cio lai ti cu theih silo. Crd- the thantlang post network.


Benjamin sum nih Kalaymyo ah Coronavirus zohkhentu pawl a bawmh mi cu a tam tak tak – Thechinlungnews\nBenjamin sum nih Kalaymyo ah Coronavirus zohkhentu pawl a bawmh mi cu a tam tak tak\nKan theih cia bantuk in Benben nih Yangoon ah Coronavirus ruangah harnak a tonh mi pawl cu tampi in a bawmh hna. Mah hnuah Kalaymyo lei ah a kal i, Kalaymyo ah Covid-19 zohkhentu pawl, Quarantine pawl sin ah Mask 1500 clove 600 le Hand Sanitizer 500ml bawm 40 a bawmh hna. Benben thil tuah mi hi uar um tuk mi a si.\nPresident Trump cu Vawlei cung ngandamnak lei ah rian ttuantu WHO Director Tedros nih ceilak in a phomh ve cang. President Trump nih WHO Chief Dr. Tedros Adhanom Ghebreyesy “China Centric” ti in fakpi in a soisel. WHO Director Dr. Tedros a um sawh sawh duh lo. President Trump cu fakpi in a leh hna. “Atu bantuk in vawlei cung nih harnak fakpi a tonh lio ah, thil poah hi politicize nak ding caan a si lo. Coronavirus crisis nih vawlei cung harnak a kan pek lio a si. Body Bags (Mitthi tampi ngei chap nan duh lo ah cun) thil zeipoah hi politicizing caan a si lo ttin Trump cu fakpi in a leh hna\nWHO Director nih vawlei cung ramkip hruaitu hna sin ah nawlnak a tuah chap hi, a tu kan caan ah hin mah le mah i soiselnak ding caan a si lo. Mah le mahi bawmh i rian ttuan caan a si. Pakhat le pakhat lungkhat ah rian kan ttuan hnu lawng ah mah zawtnak hi kan tei khawh lai. Pakhat le pakhat lungkhat ngei ah rian kan ttuan ti lo ah cun mah zawtnak hi kan tei kho lai lo tiin a chim. System zeibantuk tha a ngei mi zong nih mah zawtnak hi fakpi in an tuar kho mi a si. C-19 hi politics ah mark tampi hmuhnak ding caah rian ttuannak a si lo. Thil thatein kan ruat ah i lung kaupi kan ngei ah cun mi pakhat thatnak hi tampi hmuh khawh a si lai tiin President Trump cu fakpi in a phomh.\nUS le China hi lungkhat pu in mah zawtnak hi doh tti hna seh cu cu vawlei caah thil tha a si lai. G-20 pawl nih hin ramdang he lungrual tein rian ttuan hna seh law cu cu thil tha bik a si lai tiin WHO Director nih a chim. US hi vawlei cungah UN fund caah tangka a pek tambik an si peng. US fund hi ttum si seh law, Harnak a tawn bik mi minung le ram hi zeidah si lai, bia halnak a tam tak tak.\n(‘if you don’t want many more body bags.’At the end of the day, the people belong to all political parties. The focus of all political parties should be to save their people, please do not politicize this virus,’ WHO Director-General Dr. Tedros Adhanom Ghebreyesu said in a virtual press briefing.’If you want to be exploited and if you want to have many more body bags, then you do it. If you don’t want many more body bags, then you refrain from politicizing it.’He made an appeal for global unit and said all leaders of all political parties should focus on saving their people. Unity is the only option to defeat this virus,’ he said. Without unity, we assure you even any country that may have a better system will be in trouble and more crisis. That’s our message. Unity at the national level,’ he said. ‘No need to use COVID to score political points. No need. You have many other ways to prove yourselves.The United States and China should come together and fight this dangerous enemy,’ Tedros said. ‘They should come together to fight it and the rest of G-20 should come together to fight it, and the rest of the world should come together and fight it.We will have many body bags in front of us if we don’t behave,’ he noted. ‘When there are cracks at [the] national level and global level, that is when the virus succeeds.)\nBe the first to comment on "Benjamin sum nih Kalaymyo ah Coronavirus zohkhentu pawl a bawmh mi cu a tam tak tak"\nPresident Trump sivai aatel mi thilfun le cakuat in a tlerhtu nu cu, amin le asi ning langter a si cang. September 22, 2020\nSupreme Court Justice Ruth nih a thih lai te ah a fanu sin ah mah aiawhtu ding le a duh mi a chim micu mipi hmai ah a phuan ko nain Trump nih a zumh lo. September 22, 2020


“Hi thil a can hi 2:40 PM in 4:00 PM tiang hrawng a si i meithal cu zuun tamlak an puah. Bomb voi khat an puah fawn. Khuami pahnih an tlaih hna. Cun, Tin Tin pa (Thlang um Sang) inn zong an bauh i thilri an lak.\nHihi Haithlan ah ral an um tiin Dalaan nih a chimh hna ruang ah a si,” tiah khuami pakhat nih The Hakha Times ah a chim. Nihin ah Kawl ralkap nih an tlaih i an kalpi mi hna hi aho an si hngalh a si rih lo.Cre- THT\nAdang….CACC Nubu bawmhnak Believers Church nih Mindat ralzaam sin ah pek. Chin Adelaide Christian Church, Australia (CACC) Nubu nih bawmhnak an thawhkhawm mi cu Believers Church, Myanmar nih Mindat ralzaam hna sin ah an pekchanh, tiah kan theih. “Hi bawmhnak hi CACC Nubu hna hmang i a si.\nThiltha an tuah mi hi Cornelius family hna thilpek bang Bawipa nih cohlang in thluachuah chap chin lengmang ko hna seh,”\ntiah Believers Church, Myanmar dirhtu Bishop Dr. CK No Chhum nih a facebook cahmai ah a langhter. Tutan hi Mindat ralzaam camp tam nawn ah bawmhnak pek an si i a rauhhlan ah Matupi le Kanpetlet ralzaam hna sin zong ah bawmhnak pek khawh kan i zuam rih lai, ti zong a langhterchap.\nGood News- Mindat CDF nih ralhrang ceilak in an thah than hoi hna.


CNA NIH KAWLRALKAP AN TLERH HNA HNU AH AN I THAWN TTHAN – The Chinlung Post\nCNA NIH KAWLRALKAP AN TLERH HNA HNU AH AN I THAWN TTHAN\nCNA nih Kawl Ralkap an tlerh hna hnu in hnu an i thawn than. Chin National Army/Front (CNA/F) umnak Camp Victoria ah Lungler le Vuangtu ah hrambunh mi Kawl ralkap Kha-la-yah 269 in ralkap 35 cu March 10 zanlei ah an phan i CNF/A nih kan in kah cang hna lai tiah an tlerh hna hnu March 11 chun ah an kir than tiah kan theih. The Chinland Post nih a fiang mi sin in kan theihning ah palek in CDM a lut i a zammi an tlaih mi hna minung 5 renglo an um.\nTlaih a tong mi bia an hal hna tikah CNF Camp ah kal kan i tim tiah an leh hna caah atu bantuk in CNF Camp ah an rat hi a si. Ralkap lei nih tuante in [ a hlan kan ni 5 chung ah] thawng kan in thanh lo mi hna cung ah kan theithiam hram uh. Timh cia lopi in Nay Pyi Taw lei nih palek CDM pawl va dawi hna u an kan ti caah a si tiah CNF/A upa an ti hna.\nCNF upa lei nih Mipi cu an i chawk tung ko i mizei an si kan thei hna lo tiah Tio tiva hram i a rami Kawl ralkap cu biaruahnak ah an ti hna. Tio hram i biaruahnak an ngei lio ah khat lei Mizoram lei ah India ralkap zong an um tiah kan theih. CNF lei nih zeihmanh um lo. Va lawi cang uh tiah Kawl ralkap an leh hna tikah Kawl Ralkap lei nih, Nay Pyi Taw lei nawl chuahnak in ratter mi kan si caah kir uh an kan ti hlan chung cu rak kan umter ko uh tiah an nawl hna.\nNain CNA nih kir uh tiah an ti chihmi hna cu Kawl Ralkap lei nih kan bat tuk caah Tlanglo ah zan khat kan riak lai tiah an hal hna i CNA lei nih thaizing tu ah nan kir ding a si ahcun riak ko uh an ti hna tiah kan theih. A thaizing March 11 ah Tlanglo in an chuah hlei lo pin ah Nay Pyi Taw lei nih kir uh an kan ti lo caah Tio lei ah kan ra than lai tiah Kawl ralkap nih an timi cu CNA nih kan nih cu biachim ding kan ngei ti lo kah ding lawng a tang cang tiah an leh hna.\nI, meithal zong zun tamlak an puah hnawh hna tiah thawng kan theih. Cu hnu March 11 zanlei sml 2:00 tluk ah Kawl ralkap cu an kir tiah kan theih.CNF nih a ralkap kahnak nawl a pek hna ti thawng an theih caah Tlanglo khuami tampi le Tlangpi khuami cheukhat cu khuapi lei le Tio lei ah an zam tiah kan theih. Credit: The Chinland Post.\nRelchih Thawngttha Si. Kawlram ralzam kongah India lei in thanhnak an tuah cang. Kawlralkap ai awh in Falam uktu nih Mizoram Champhai lutlai sin ah Mizoram Champhai ah a ummi Kawlram palek minung pariat a rak zammi hna cu kawlram ah rak kua hna uh tiah cakuat a rak ttial. Asinain India Union Home Minister Amit Shah nih Kawlram ralzam caah thawngpang ttha taktak thanhnak fiang ko in a chim. India Union Home Minister Amit Shah nih a timi cu ralzam hna hi kuat an si lai lo tiah fiang ko in Mizoram Chief Minister Pu Zo Ram Thang sin ah theihternak a tuah cang.\nKawlralkap nih february nikhat ah rampi cu phungning loin uknak an lak ruangah ramchung mipi hna nih kawlralkap hna cu biatak tein hmun kip le kaakip an doh hna.Cutik ah kawlralkap le palek hna nih duhlonak alanghter mi ramchung mipi hna cu biatak tein an kah hna in an tleih hna. Minung tampi nunnak a liam cang. Hi ralkap tuahsernak ruangah palek tthenkhat hna cu CDM ah an lut i, mipi lei ah an ttang hna i, an rian vialte an chuahtak hna. Palek tthenkhat CDM atuahmi hna cu ramchung ah an him ti lo caah an zam hna.\nMinung tthenkhat hna cu Thailand ah an zam hna i, minung tthenkhat hna cu India ah an zam hna. Hi a zammi chungah Falam palek uktu nih india ah a zammi palek minung pariat hna cu rak kan kua tthan uh tiah Mizoram Champhai lutlai sin ah cakuat an ttial. Cu kong cu Champhai uktu nih India Home Minister sinah theihter nak an tuah.Sihmanhsehlaw India Home Minister nih Mizoram Cozah Chief Minister sin ah ralzam pawl hna cu kuat tthan an si lai lo tiah theihternak atuah cang tiah Mizoram thawngzamhnak ngan asimi Zonet nih a langhter.\nTheihcio bangin Falam uktu ralbawi nih Cakuat arak ttialmi kha aliamcia kan hnu zarh march ni 5 ah khan a rak si.Sihmanhsehlaw tutan ah thawngpang fiang tein India cozah nih kawlram ralzam kongah thawngfiang athanh cang. Tuan deuh ah khan India cozah nih Kawlram ralzam hna hi kan cohlang hna lai lo tiah an rak langhter hnu ah kan Unau a simi Mizoram Lawngtlai zong nih thanhnak an tuahmi an rak letnak kha asi. Atu ahcun mizoram cozah nih kan sikhawh chungin kan in zohkhanh cang hna lai tiah an thanh pin ralzam zong kuat an si lai lo tiah an chim.


Vice President Pu Henry Van Thio nih a theih ah a tha tiah ka ruah – Chin World News Evening\nVice President Pu Henry Van Thio nih a theih ah a tha tiah ka ruah\nMay 2, 2019 Salai Van Chin News\nVice President Pu Henry Van Thio nih a theih ah a tha tiah ka ruah..\nChin miphun nih kan zanmang manh lo Vice President tuanvo a kan laakpiak mi Pu Henry Van Thio hi keimah pumpak in siseh, Chin miphun pakhat dirhmun in siseh ka upat.\nPu Henry Van Thio hi ka mi uar phun pakhat a si. A minung sinak in Lai pa ah cun mi leeklaak a si. Hihi miphun dang hna hmai i va dir ding ahcun a herh bak mi a si. Cun mi lungthiang, mi fel, mi zuam, miphun a daw mi, mi dingfel, Pathian aa bochan i a zatawk in a ral a tha mi a si tiah ka ruah. Hi ruang ah Vice President zong hi pek a tlak bak mi a si.\nMi cheu nih “Pi Suu nih Chinmi a kan zawnruah ca ah…” an ti mi hi a si lo, mah bantuk minung a kan pekpiak lo ah aho mizei dah an pek hlei hna lai? Cawisan chom mi kan si lo, Pathian nih a ruaram minung tialtung fang bang a kan thlak ve mi hrim a si ko.\nKa uar khunnak pakhat cu Vice President a tuan lio ah zeitluk in dah Chinram ka sersiam lai ti aa hmaithlak mi hi a si. Aa hmaithlak taktak ti a langhnak cu atu le atu a rak kan tlunhnawh mi nih a langhter. A tlung deng lai ti ruah hlan ah a rak tlun khawh lengmang mi nih hin a hnaakkar ah a kan tenh ti fiang tein a langhter. Zei ruang ah dah atu le atu a rak kan tlun hnawh? A langpar in a run kan tlangtlak ko lo? Amah theng rak tlun lengmang a herh maw? Anih hna cu vanlawng zong in rak tlung duh lo, ke bak in hi tluk Laitlang lam har ah mahti rak tlun lengmang cu a herh maw?\nA ruang cu Chin ramkulh cozah nih fel in rian an tuan lo sual lai ti a phan ca ah a si ko lai. Atu le tu ka tlun ahcun an i ralring deuh lai i rian an fel deuh lai ti a ruah ca ah a si bik lai. Cucu a si awk zong a si. Asinain mah tluk in a rak kan vehvat bu ah Chin ramkulh cozah le company pawl an riantuan ning zeidah an lawh? An i hlei deuh maw? Pu Henry Van Thio nih hin zeitindah a hmuhning a si ve hnga? Khuami hmuhning ahcun aa hlei ruam lo.\nPu Henry Van Thio nih nihin Chin ramkulh cozah nih an rian an chei maw chei lo? Rammi he an karlak zeidirhmun dah an lawh? Cozah riantuan pawl le rammi karlak ah ziknawh eihmuar a tum deuh maw? Cozah nih thanchonak rian a pek mi a tuantu Chinram company pawl an riantuan ning zeidah an lawh? Rian an thiam deuh maw? An fel maw? Zeitluk in an kutzung a chiat le ri khiah mi ning in an tuan maw? Zeitluk dah an i hleep? An tuah mi zeitluk in a chiat? ti pawl hna hi tutan a rak tlun tal ah hin a fiang cang hnga maw?\nHi pawl fiang lo in tlun thlorh i a rak tlun ding cu a caan a paam tuk lai i a rak tlun tawn mi zong hi “Hlawh leng sia khaal” sawhsawh a si lai i rammi zong kan sung tuk lai.\nCucaah rian lawng rak tlun hnawh ti lo in riantuantu tu hi rak tlun hnawh deuh cang sehlaw a rian hma a kal deuh cang lai tiah ka ruah. Zeicatiah a tlun nakding lam le kalpah zoh ding mi inn le lo le lam lawng remh an si i a phanh lonak le a hmuh lo mi rian vialte cu Baibal ca nih “thuh mi rothil” a ti bang chim awk um lo in daithlanh an si.\nCun hi zong hi ruah awk ngai a si cang mi cu, bawi tlun lai poh ah bawi nih ‘tlun zoh zeidah ka phurh hna lai’ ti le, khualei nih ‘zeidah kan hal lai’ ti lawng ruah a si tawn. Bawi hi a fim deuh ah ruat hna usihlaw annih tal nih cun ‘riantuantu le rian zohfelnak (monitoring) tuah hi kan rian a si’ ti tal cu an fian awk a si cang. Hihi an tuah mi a tlawm ngaingai. A bik in cozah thar bawi pawl hi khuate an tlun tik ah leiba kan cham hna ti phun in tlun zoh phurh ah a tlung mi an lo. A taktak cu Khuabawi thawk in an cunglei riantuantu vialte an rian an chekhlat hna i a fel lo mi cu ralrinnak tiang an pek thluahmah hna awk a si.\nHihi Vice President Henry Pu Van Thio nih nihin tiang a caan chung ah a chambau tiah ka ruah. Khua le ram a dawt i Chinram sersiam taktak aa timh ahcun hruaitu pakhat nih a riantuan ningcang a thlen a herh tiah ka ruah. A ruang cu amah hi mi tha, mi lung thiang a si ca ah hi pawl hi aa dawh lo, mithmai kan i khaap lai lo a ti ca ah a si sual hnga maw? Tutan a tlun tal ahcun hihi tlawmpal tal cu fiang sehlaw Chinram sersiamnak ah zeimawzat cu a bawmh lai tiah ka ruah. (Pa Pui)\nRef: The Hakha Post\nFim le Hruh Hi Zei Set Dah An Si? Salai B. Chan Khar


Catialtu: Rual Hei Thang Fk. Fawi tein a phi chah khawh lomi, laimi tampi nu he pa he a kan hrok khotu le ,zungzal nunnak kan thlarau ca tiang a hrok khotu zu hi a dingtu maw Sual deuh, a zuartu si lo ah a serchuahtu hi dah?\nKei ka ruahnak ka chim lai i na ruahnak chim ve ko. Zu hi Pathian sermi, serlo mi ti cu ka chim lai lo. Nain Pathian nih zeizong vialte hi aser mi asi ti cu kan zumh cio lai dah. Pathian nih zeizong vialte aser lio hna ah hin zu ti bantuk Kuak khaini ti bantuk, vanlawng te hna phone te hna thil dang dang, Minung nih kan sermi hna hi Pathian thilser mi an si lo tiah ruat usih law Kan palh sual hnga maw, Khah sernak kong cu ta khan um rih seh.\nZu cu amah um tein um ko seh lawding hlah usihlaw Kan caah zu hi a buainak le thil tha lo a chuah pi lai loh,.. Kuak zu lomi caah kuak a herh lo, Dawr ah khat tung in a um ko nain a hmang duh lomi hna caah cun cawk a hau lo. Cu caah cun a fawinak in zunak in a dingtu hi kan bia pi deuh. Zu duhmi caah cun Zarhkhat rawl ei lo nakin voikhat zu din lo kan celh lo deuh ka ton tukmi asi ve. A ding ti lomi hna caah cun Zu hi zeitluk in dah a chiat ti theih khawh taktak a si lo.\nTahchunnak ah ti hal tuk lio ah cun chawl thu nih a thlak hnawhmi bungkur ti te hmanh kan mit a thi i din zawk lawng kan duh, sinain ti a hal ti lo tikah cun Tiva pi ti hmanh mit thit awk kan thei ti lo. Cu caah A dingtu hi kan sual deuh ko ti hi ka chim duh nak asi, a din thiammi hna caah cun, a sual lo, ram dangmi vialte bawi he chia he an din ko tung, din thiam ahcun a sual lo timi hi cu zu hal kan ngeih caah asi. Phun dang in chim ahcun zu nih a lem, monh cangmi hna an si.\nCu caah zu hal/ lem kan theih ti lo nak dingah cun lam pakhat te lawng lawng a um, lam tampi ko na ti men lai, khi lam tampi na timi cu Nangmah khuaruahnakl e duh thimnak a si ve ko. . lam pakhat te a um mi cu Jesuh khrih he Lungthin tak tein i pehtlaih lawng lawng hi asi… 2cor 5:17. Mi zeihmanh khrih he an i pehtlaih ah cun mithar asi, a nunning hlun kha a lo cang, nunning thar kha a thawk cang a ti. Nang nih teh zeitin dah na ruah? Tlerlungthawng\nNote: Hmanthlak khi Google ta kan lakchinmi a si.\nNu Nih An Duhmi Thil Thlithup Phun 5 ( Natlam Khawh Ahcun Na DL Nih An Kaltak Bak Lai Lo) si


Khrih lungput ngei dingin cawnpiakmi kan sinak a ruang taktak cu – Buanchukcho\nDawtmi u le nau hna lamkaltu Paul nih, “Nan lungput cu Khrih nih a rak ngeihmi lungput kha si seh,” tiah a kan cawnpiak. ( Filipi 2 : 5 ). Zeicaahdah Khrih lungput ngei dingin cun cawnpiak cu kan si tihi zoh ti hna u sih ti ka duh.\nCu bantukin Cathiang zong nih a timi cu, “Vancung pathian hna nih khin khuaruahharmi thil na tuahmi hna cu hla in an sak hna; Bawipa, zumhawktlak na sinak cu hla in an thangthat,” tiah a ti. ( Salm 89 : 5 ).\nHika zawnah hin vancung pathian hna tiah a hmanmi hi Pathian vancungmi hna kha a rak chim duhmi cu a si. Cucu Our Lord, let the heavens now praise your miracles, and let all your angels praise your faithfulness. ( Psalms 89 : 5 CEVDCI )..\nDawtmi u le nau hna Pathian vancungmi hna ti loin zeicaahdah vancung pathian hna tiah a hman tihi tlawmpal tein zoh ti hna u sih ti zong ka duhmi a si. Cu bantukin Bible fimnak a ngeimi hna nih an chim tawn ning ahcun Pathian nih vancungmi a ser hna ah hin duhthimnak ngeiin a sermi hna zong an si. Cu tikah Pathian nih ahohmanh ka bia u a rak ti bal hna loh i ka thangthat u ti zongah a rak ti bal fawn hna loh.\nZeicatiah duhthimnak ngeiin Pathian hrimhrim nih vancungmi hna cu a rak sermi hna an si caah khan a si ko. Cu an duhthimnak cu Pathian nih direct in a control hna lo caah khan anmah tein pathian ah i ser khawhnak nawl kha an ngei. Cucu lusifar a dirh hmun in kan hngalhmi zong a si fawn..\nCu bantukin minung kannih vialte hna zong hi Pathian nih duhthimnak ngei in a sermi kan si. Cu kan duhthimnak cu Pathian nih a kan control ve loh. Kan duh a si ahcun Pathian kan biak khawh i kan duh a si ahcun Satan zong kan biak khawh ve ko. Kanmah le kan duhthimnak ah a ummi a si.\nAsinain Pathian nih a ka dawt i a Fapa in khamhnak a ka serpiak ti a zummi vialte cu Khrih lungput ngei ding in cawnpiakmi zong kan si. Zeicatiah cun zumhnak thawngin Pathian nih a sunparnak a hrawmhmi kan si. ( Rom 3 : 30 ). Cu sunparnak kan timi cu Pathian nih a thlam in a sinak a kan hrawmh cangmi kha a si i thihnak in thawhthannak ah cun Pathian sinak kha a takin aa hrawm dingmi cu kan si. ( Kolose 3 : 4 ). Cucu Pathian kan lawhnak zong kha a si fawn..\nCu tikah Pathian nih duhthimnak ngeiin sermi kan sinak in sertu Pathian cu lusifar bantukin a sinak kha kan cuh ve lonak ding caah tiin minung kan si lio tein Khrih lungput ngeih ding hi cawnpiak zong kan si ti kha hngal hna u sih ti ka duh. Zeicatiah cun, “Khrih cu Pathian taktak kha a si.\nAsinain amah nih Pathian he i tluk kha aa zuam in a tang bal loh,” tiah a ti. Christ was truly God. But he did not try to remain equal with God. ( Philippians 2 : 6 CEVDCI ). Cu bantukin kannih zong Jesuh Khrih thawngin Pathian fa kan si ve cang caah hin thihnak chungin Pa sunparnak in thawhter kan si tikah cun a takin Pathian nih a sinak zong a kan hrawmhmi kan si ve cang lai caah khan lusifar bantukin sertu Pathian a sinak cuh si loin Bawmtu Thiang Thlarau umpinak thawngin khamhnak a kan serpiaktu Pathian kan Pa le a Fapa ngeihchun a simi Jesuh Khrih kan Bawipa a thangthattu ding kan sinak kha a si. ( Biathlam 7 : 9 – 10 )..\nCucaah cun atu minung kan si lio te zongah hin zumhnak thawngin Pathian chungah kan um aa timi paoh nih cun Jesuh Khrih bantukin kan um awk a si. ( 1Johan 2 : 6 ). Cun Khrih lungput hrimhrim zong kha kan i ngeih awk cu a si. ( Filipi 2 : 5 ). Zeicatiah Jesuh Khrih thawngin Pathian kan Pa a simi Bawipa Yahweh nih hngalhthiamnak kha a kan pek cang caah khan amah cu kan do lo awk le kan pialtak fawn lo ding kha a si. ( Isaiah 50 : 5 ).\nDawtmi u le nau hna Khrih lungput ngei dingin cawnpiakmi kan sinak a ruang taktak cu timi bia aa hrawm zumtu kan dihlak vialte cungah Fimchimtu Thiang Thlarau nih kan thinlung mit kan auter ve cang sehlaw cuticun a biathiang a simi Bible Cathiang bia zong hi fiannak taktak kan pe cio ko seh. Amen. Ka chimmi hi tha tein ruat law, Bawipa nih zeizong vialte hngalhthiamnak an pek lai ee. ( 2Timote 2 : 7 )..\nNa Sual Laifangah Thi Awla Van Na Kai Kem?


Pathian Nih Kawlram Hi A Ven Bak Ko – Chin 11 News\nPathian Nih Kawlram Hi A Ven Bak Ko\nPosted By: victor victor March 15, 2020\nKawlram Pathian nih a veen…Kawlram ah cun Khrihfa kan tlawmte. Milu za tuak cun 6% hmanh kan tling deuh lo kho men. Nain, Kawlram Khrihfa chungah Khrih a zum taktakmi belte Khrihfa aa timi hna lakah an tampi kho.\nKawlram cu sehlei le thil thar serchuahnak leikap ah cun kan ṭhancho lo tuk rih caah Khrihfa hna siseh, khrihfabu dirhtu le hruaitu hna siseh, Zumhnak bakin khua a sami an tam lengluang.\nUS cu Khrihfa ram a si, ti si. Nain, Khrih a zum taktakmi, Van le Vawilei Pathian nih a ser bak ko tiah a zum kho taktakmi belte zaa tuak cun an tlawm taktak lai. A um hmanh an um tuk theng ti lo kho.\nSouth Korea zong US bantuk nawn an si ve cang. South Korea Khrihfa pawl zumhnak ka hei hmuh khawh tawk ve ah cun, Khrihfa tlamtling bik ti phun in kannih Kawlram Laimi hna nih kan chiahmi Protestants Thlurpi pathum le cu in aa ṭhen chinmi Pentecostal phunphai pawl zong zumhnak kong ah an der ngai cang hna ti in ka hmuh. Phaisa an ngei tuk cang hna i Pentecostal phunphai pawl ko hmanh an hrokhrawl ngai.\nCu pawl nakcun pialsual Khrihfa pawl ko dara zumhnak kong ah an ibiatak deuh rua ka ti.\n(Direct tuk in ca hi ka thai tawn lo. A zulhdawi zia a thiamlo ka ca a rel tawnmi zong nan um sual kho men ko.)\nBiakam Hlun chung, Egypt ram i fapa upa cem thah an rak si tan, le Pathian nih Sodom le Gomorrah hrawh a rak timh tan i zumtu hna a rak kilven ning, kilven a rak timh hna ning kha mithlam bantuk ah an cuang.\nKawlram cu Covid-19 nih a luh hnawh kho bak rih lo ti si ko hi teh. Kawlram kiang Laos zong.\nSiloah, nang zeidah na puh lai? By Salai C Alexander


***Vakok.Lian***: Arab Pawl Dothlennak Cuan Tuah Usih!\nArab Pawl Dothlennak Cuan Tuah Usih!\nTunisia le Egypt ram mipi nih zaang ennak-tello mipi cozah doh-alnak “nonviolence civil disobedience” hmangin cozah dothlennak an tuahmi ah hlawhtlinnak an hmuh bantuk in Libyan pawl tah an hlawh a tling ve lai maw? Nihin Arab mipi pawl nih dothlennak an tuah cuahmahmi hi cu mi tampi thinlung ah an um i, Libyan mipi zong nih teinak hmu ve hna seh ti duhpiak cio an si. Libya dih cun, Bahrain le Yemen von i thleng ve hna sehlaw, cun… Saudi Arabia hmanh khi zauk phung uknak ti lengmangmi “democracy” uknak phung dothlennak mei-alh nih hei kangh ve hna seh ti an duhpiak cio hna.\nMah duhsalam mihrem uknak phung aa tlaihmi Arab Muslim bawiziik pawl an bawi tthutnak cabuai in mipi nih hriamnam tel lo bakin, lamcung ah au in doh-alnak an tuahmi bantuk khin Kawlram mipi zong nih tuah ve hna sehlaw, hei i biatak deuh ahcun, hlawhtlinnak “an hmu ve ko lai,” “nan hmu ve ko lai,” “kan hmu ve ko lai” tiah Kawlram kong khuaruattu, miphundang experts pawl he, Kawlmi he Laimi he ruah cio dih asi. Pu Pualva zong nih Egypt ah mipi nih doh-alnak an tuahmi kong a kan theihter pah in Kawlram kan sining a rak cuaichun chih lengmang tikah, kan ram sining kha kan mitthlamte cun kan hei cuanter khawh deuh cio ve.\nTunisia le Egypt tthangthar mino pawl nih mak kho taktak in an cozah dothlennak an tuah tikah, non-violence doh-alnak ah pu bik ah ruahmi Pu Ganhdi min an char leen lo. Pu Ganhdi nih cutin a kan chimh, Pu Martin nih cutin a kan cawnpiak an ti lo. Facebook, Twitter le Mobile Phone hmangin uktu tthalo doh-al tti dingin an ipehtlai hna i, aa thawkmi asi tiah an ti. Serbian mino te pakhat nih Internet le cell phone hmangin mihrem uknak phung a doh ngammi nih thazaang tthawnnak a pek hna ti si. Asinain, ttha tein an hun kherhlai tikah, Arab mino hna nihhin American Cathiam pa Gene Sharp (kum 83) nih a rak ttialmi The Politics of Nonviolence Action timi a cauk chungah a telhmi ningcang tuahning “methods” fung 198 a ttialmi chung khan biatak tein doh-al ningcang an i laak tiah an ti. Gene Sharp cattialmi pakhat Laiholh zongin Kam Lo timi (si ko rua ka ti) nih a lehmi a um ve cang!\nTunisia le Egypt nihcun “nonviolence civil revolution” in cohzah an doh tikah zohdawh ngai in an hlawh a tling nain, Libya tu ah cun, cozah nih hriamnam phunphun hmangin raltuk bakin chimh dih a timh hna tikah, “non-violence” lawngin doh-alnak nih a nguh hna lo i, teinak tiang hmuh khawhnak dingah cun, zeidah “kenreet” ichiahmi ngeih asi siloah, lenglei in bawmhnak a um lai maw, hriamnam in tah a rak dohmi an um ve lai maw timi ruahnak phun khat a pek hna.\nAtu liote hi BBC le VOA tbk ah Arab pawl daan icawn ve dingin Kawl pawl heh tiah bia an iruah lio asi ve. Blog ah zeidah kan ttial, Face Book ah zei kong dah kan iruah tbk an iceih cuahmah! Arab pawl bantuk in Kawl mino pawl an ralttha hna seh ti an duh. Kawlram mi bloggers pawl le Face Book a hmangmi hna vialte, twitter a hmangmi tbk Internet in Social Network ipehtlaihnak ah santlai ngai in ram thlennak ah hmang kho han seh ti an duh.\nRamchung le ramleng ummi hna nih thawngpang hei ipeknak lawng si loin, ning ngei in rianttuantti khawhnak le rampi dothlennak ah ihrawmnak ah hmang kho ve seh ti an duh.\nZeitindah nan ruah cio? Kawlram nih Arab pawl model icawn awk a ttha lai maw? Aung San Suu Kyi nihtah zeitindah a ruah ve hnga?\nAtu lio bantuk caan ah Kawlram dothlennak ah rian a ttuanmi hna nih heh tiah mipi sinah ca ttial awk asi. A bikin Pu Lian Hmung Sakhong tbk le Elaisah Vanhnie tbk pawl nih heh tiah mipi sinah fimnak le cawnpiaknak ca tehna an thlah leen awk asi ka ti. Nihin Laimi kan caah cun, e-group (a sawhsawhte a lo nain) hi hmual a ngei bikmi asi rih ko lai tiah ka zumh. BBC le VOA in aumi nak hmanhin hmual ngeih deuh dawh asi! Hehe…capo biatak!\nPosted by L.VanBlian_blogpost.com at 5:51 AM\nPathian Mithmai Zoh Nun\nKawlram Cozah Thar Biakamnak An Tuah\nLungsi Hnangam Tein Um Le Ngeihmi Thil Hmuh Thiam


Ralkap Nih Titseh Riantuantu An Tlaih Hna - News and Media\nRalkap Nih Titseh Riantuantu An Tlaih Hna\nOctober 14, 2021 admin MYANMAR 0\nSAC Ralhrangbu Hna Nih Taungngu, Nyaungkain Khua Titseh Riantuantu Hna Cu Luhhnawh In An Tlaih Hna. Taungngu khuapi, University lampawng, Nyaungkain khuachung i titseh riantuantu hna cu SAC ralhrangbu hna nih nizan Oct,13 zaan ah luhhnawh in an tlaih hna theih asi. Nizan zaan sml10:00 lengah Nyaungkain khuachung ah SAC ralhrangbu hna cu.\nMotor 7 bak in an rak phan i Daw Ngiu inn i titseh riantuantu hna cu thing pawl an fimtawl lioah SAC ralhrangbu hna nih meithal puah in an luhhnawh i an tlaih hna. Daw Ngiu cu titseh ngeitu asi i, hlanlio pi in an mah ralhrangbu hna cu tangka pekin theihthiamnak in rian an tuan i, atu zong tangka pek lo ahcun tlaihmi hna hi kan thlah hna lai lo ti asi ko lai tiah.\nKhuami pakhat nih a chim. SAC ralhrangbu nih an tlaihmi titseh riantuantu minung 11 hna cu nihin. Oct,14 ah an thlah than cang hna tiah khuami sin in theih asi. Adang… Pyu-Saw- Htee pawl cu meithal (thalpak) 25 he YDF (Htilin) sinah an fon i mizapi he ralhrang kan do tti lai tiah biakamnak an ser. Maggway ramtthen, Htilin peng Zeedaw khua ummi.\nPyusawhtee pawl cu kutser thalpak (24) le Tthingttan khua in. Meithal zuunkhat an dihlak zuun 25 hna cu YDF (Htilin) sinah lungthiang tein an i ap i kanmah zong mizapi he dirti in ralhrang kan doh lai tiah biakamnak an tuah tiah YDF (Htilin) nih a thanh. October,10 lio zongah Hi hna phu sin in thalpak 20 cu YDF (Htilin) nih an rak laak i.\nA dihlak zuun 45 ( tutan he telh in) hna hi a hlan ah. Htilin palek pawl nih YDF (Htilin) an rak chuhmi hna si tiah theih asi. October, 7 lio ah Htilin- Wazinchain lamcung ah a ummi ralhrang palek pawl cu YDF (Htilin) nih an rak kah hna i Palek bawi pakhat telh in 4 hliamhma faakpi an rak tuar. Ref: Taungzalat News.\nCDF-Kanpetlet Nih Cathanh An Chuah\nTrump Nih Joe Biden Thlariat Chungah A Rian Tuan Ning Vialte A Phuan Piak Dih


CDF-Thantlang Nih Mipi Ralrin Ding Le Zulh Ding A Biapi Taktak Mi Thawngthanh Nak - DUHNUNG PAR\nChinland Defense Force- Thantlang nih Thantlang mipi zulhding cathanh an chuah…\n1) Mipi hña nih rallokap he pehtlaih nak tuah baklo ding.\nAcung lei zulhphung zullo mi hña cu Chinland Defense Force nih fakngai in dantat nak kan tuah lai tiah cathanh anchuah.\nrelchap: Kachin ramkulh Hukong valey Bankok khua ah a ummi Yuzana company umhmun cu ralhrangbu a dirkamh caah KIA nih kan hnu April le May thla ah mei im voi 2 an khangh hnuah mah hmunhma ah a hohmanh nih ram ngeih timh lo dingin KIO nih june 10 ah a thanh.\nNote: The Chin Post nih an rak tial mi thawngpang a si. Credit le Reff a sullam na hngalh lo caah Hakha holh tein kan rak tial piak.\nTotal views : 716261


Thantlang Peng Tlangthluan Pumpululh Chuih Zuamnak Ah Phu 5 An Tla I Phu 4 Semi Final An Kai Cang – THE CHINLAND POST\nThantlang Peng Tlangthluan Pumpululh Chuih Zuamnak Ah Phu 5 An Tla I Phu 4 Semi Final An Kai Cang\nSalai Elvis| 2018 February 16| February 13 in thawkmi Thantlang peng tlangthluan (Taungcaw) pumpululh chuih zuamnak cu nithum an chuih dih hnu ah phu 5 an tla i phu 4 semi final an kai cang. Semi final a kaimi phu 4 cu February 17 ah an chuih than lai. Cu hna cu; Nitlak Zophei, Nichuah Zophei, Vailam le Zahnak tlang an si.\nFebruary 16 result\nLautu Vs Vanzang 2-9\nNichuah Zophei Vs Bual 2-1\nZahnak Vs Khualhring 4-3\nVailam Vs Mara 5-2\nFebruary 16 an chuihmi result aa fian hnu ah Group A in Nitlak Zophei le Nichuah Zophei an kai. Group B in Vailam le Zahnak tlang an kai. February 17 suimilam 1:00pm ah Nitlak Zophei le Zahnak tlang cu semi final an chuih lai. February 17, suimilam 3:00pm ah Vailam le Nichuah Zophei cu semi final an chuih ve lai. Teinak a hmutu veve kha February 19, suimilam 3:00pm ah final an chuih lai.\nTutan Thantlang peng tlangthluan group an thenning hna cu Group A ah; Vanzang, Bual, Nichuah Zophei, Nitlak Zophei le Lautu an si. Group B ah; Zahnak, Mara, Khualhring le Vailam an si.\nVanzang Vs Bual 3 – 3\nNitlak Zophei Vs Nichuah Zophei 1 – 0\nLautu Vs Bual 2 – 4\nZahnak Vs Mara 2 – 0\nVanzang Vs Nitlak Zophei 0 – 2\nLautu Vs Nichuah Zophei 0 – 9\nKhualhring Vs Vailam 1 – 1\nNitlak Zophei Vs Bual peng 2 – 2\nLautu Vs Nitlak Zophei 0 – 4\nNichuah Zophei Vs Vanzang 4 – 4\nZahnak Vs Vailam 1 – 4\nMara Vs Khualhring 2-1 an si.\nHi an laksawng cu pakhatnak Seal, ks. sing 5 le trophy, pahnihnak sing 3 le trophy a si lai. Atu bantuk in Thantlang peng tlang thluan pumpululhchuih zuamnak cu kum tampi tuahlo in rak um a si cang. A tuhi penguk zung hruainak in an tuah than mi a si. Mizapi zong mah le tlang cio tanh in an i hliphlau ngai tiah theih a si.\nHi Thantlang peng tlangthluan pumpululh chuih zuamnak cu penguk zung hruainak in le Chin Miphun Ni donnak caah an tuahmi a si tiah kan theih.\nPrevious Ka Intuar Khawh Ti Lo Ni Ah Ka Rian In Kaa Phuak Lai; Minister Salai Isaac Khen\nNext Vice President Henry Van Thio Nih Matupi, Mindat Le Kanpetlet Ah Bawmhnak A Pekmi Cheukhat\n1 thought on “Thantlang Peng Tlangthluan Pumpululh Chuih Zuamnak Ah Phu 5 An Tla I Phu 4 Semi Final An Kai Cang”\nZa Uk Sang says:\nThantlang peng tlaangthluan(Taungcaw) bawlung chuih kong na van kan thanh lengmang i kai lawm.


Ralring Tein Hmai Nawr Kan Hau - Victor Khen Sang | The Chin Express\nRalring Tein Hmai Nawr Kan Hau – Victor Khen Sang\nKawlram cu ralkap nih February 01, 2021 ni in uknak an laak hnu in mipi kut ah uknak ap țhannak in anmah nih alam um mi paoh in uknak tlaih thai kha an i timh cang caah mipi lei kam in dohthlennak tuah ding hi caan arau rih lai, thisen aluang chin chin rih lai i ralring deuh le lungsau deuh in hmai nuar ahau.\nRalkap nih sualnak ngei lomi mipi an thah mi hna (Civilians Executed by Myanmar Army – CEMA) chungkhar le hawikom pawl nih lehrulh i chamnak in thisen aluang len rih te kho mi zong asi. Hi tluk chanthar vulei ah kan hawi ram an țhancho chin cuahmah lio caan, Third World ah mino an țhancho lio pi le fimthiamnak phunphun akarh lio ah ahlun tuk cang mi ralkap uknak Kawlram ah achuah țhan hi cu 8888 lio bantuk khan ralkap uk thai khawhnak dirhmun in adih ding cu asi ti lo.\nCivil War le Ralkap\nTutan Kawlram ah -Civil War – ramchung ral athawh ahcun ralkap an sual chin te lai. Kawl ralkap nih uknak tlaih an timh dan hi hriamnam bochan in asi ko caah Civil War chuahter hi anmah hmanh nih ser an duh mi Tactic phunkhat asi. Civil War achuah ahcun hriamnam hman an duh mi vialte an hmanh dih cang lai, an zumh lo deuh mi paoh lunghrinh mi (Suspect) dirhmun in an tlaih hna lai i an hren, an hrem, an thah hna lai.\nCu ti an thil tuah dan cu mipi an kan puh lai i an thah mi hna kha ‘ralkap lei ah na țang ti in anmah le anmah sual an i puh i an i thah mi asi’ tiah TV le Newspapers kip in an thanh te lai. Mipi kha hriamnam in an kan thah pin ah adik lomi thawngpang phun zakip zamh in kan thluak țawl khawh dih kha an i zuam lai. Anmah lila nih khuachung mibu umnak kip ah bom an puak lai i mipi lakah thisen an luan ter lai i cucu mipi nih tuah mi asi tiah an kan puh fawn lai.\nTulio ah tlangcung mi vialte kan i fonh caan asi kan timi khi Kawl ralkap nihcun tulio ah hin zeitin dah kan khuai dih khawh hna lai i anmah le anmah i ral thainak lam zeitin dah kan tuah khawh lai ti kha an rak i zuam ve lai.\n1993 -1995 lio hrawng ah KNU-Karen National Union chung ah Buddhist le Khrifa remlonak an ser i an khuai hna bantuk khan tutan ah hin Buddhist pura hna ralkap lila nih bom an puah lai i cucu Khrifa pawl nih bom puah mi asi tiah an kan puh lai i Kawlmi buddhist vialte nih Khrifa vialte huatnak lungput ngeihter kha an i zuam te lai.\nMipi Timh Cia Ding\nAcung lei ka țial cia bantuk in ralkap nihcun lam phun zakip in sual ral akan tarh tikah mipi nih hi cu kan i ruah cia asi, lih fangfaro an si ti kha theih cia ahau. Eidin ti-rawl an har ter lai i mipi kha rawl țaam in chiah hna kha an i zuam te lai, cun khuachung umkal hi phih dih an i zuam lai i “Curfew Order” chung ah um dih asi te lai caah cu chung ahcun athli tein an țih deuh mi le lunghrinh mi kha hmuh lo kar ah tlaih khawh an i zuam te hna lai.\nMipi nih caan sautuk cawlcang loin ralkap Curfew Order kha an zulh ahcun ralkap nih cu kar ah uknak hram fehternak an tuah khawh lai caah caan sau zulh lo dingin alam um mi paoh in doh khawh i zuam kha ahau te lai. Ralkap nih hman mi MRTV le tadinca (Newspaper) thanh mi le țialmi paoh zumh lo ding. Ralkap sin ah athli tein thawng petu (informant) asi tiah fiang tein theih mi paoh cu thawng pe kho ti lo ding dirhmun ah chiah colh khawhnak lam aum mi paoh in chiah colh hna ding.\nIsrael ram luatnak latu David Ben Gurion cu Israel ram luatnak akhel lio ah Jewish Splinter Group hruaitu dirhmun in anmah Israel miphun asi ko nain Mirang sin thawng petu (informant) pawl kha tamtuk arak thah hna caah Terrorist an rak ti nain luatnak (Independent) an hmuh hnu ahcun Israel miphun nih an Hero (Khamhtu Paralțha) ah an chiah. Cucaah mah miphun lila azuartu pawl hi țih anung tukmi an si pin ah kan ral țhawntertu an si caah hloh khawh chung in hloh hmasa an hau tawn.\nUi Hrut Zawtnak (Rabies)\nKawl ralkap cu uknak an ti cang hnu ahcun an biakmi phungki hmanh athat ngam mi le zei bantuk pathian hmanh athat ngam ding an si. Uknak kong ahcun amit acaw i a thinlung amolh cangmi an si. Ui hrut zawtnak bantuk in uknak kha an i hruh pi caah ui hrut nih aseh mi hna cu hruh venak asi bantuk in ralkap nih thluak țawl cang mi pawl khi cu anmah bantuk tluk khin an hrut ve ko.\nCucaah, hi seh ahrang taktak mi ui hrut nih a kaa in ai seh chih mi saruh (Uknak) hei chuh țhan ding hi cu afawi lo taktak mi thil asi caah ralring tein doh ahauh tuknak hi asi. Hi ui hrut lawng hi an si ti lo, anmah nih an seh i arak hrut ve mi inzuat sațil, ar hrut le vok hrut pawl zong hi cuk le seh an hrang viar ve cang ti zong theih chih le ralrin an hau fawn. Terrorist timi ralhrang hi phun 4 an um i cu lakah asualbik, ațha lobik mi cu “State-sponsored Terrorist” timi an si. Cucu mah ramchung minung lila kha thah le nawn in ralhrang uktu pawl khi an si.\nTaksa hrem intuarnak atam chin lai, thisen aluang lai, miphun khuai le țhențeek kha an i zuam lai i mah le mah kar ah zumhlonak, thin i hun hnawhnak le lunghrinhnak an ser chin lai. Mipi cawlcanghnak chung ah lung afak chin lai. Cucaah lungsau ahau lai, ralrin ahau lai. Russia le China nih an dirpi hna caah an tla kho lo lai lo ti awk asi lo. Arab Spring timi nichuah laifang ram (Middle East) mipi ral thawhnak nih khan Kawl ralkap nak in ațhawng deuh mi Lybia, Egypt le Tunesia ram te hna hmanh Russia nih a dirkamh cuahmah bu in an thluk thluahmah ko hna khah. Kawlram chin chin cu zei ruang ah an tlak lai lo, an hram in aphur te hna lai.\nNaite Russia nih Myanmar Arm Force Day ah telpi ding in Deputy Minister level lawng Kawlram ah an thlah, China nih deputy minister level hmanh athlah lo, ai awhtu (Representative) level lawng an thlah. Tutan Kawl ralkap uknak an laak hi cu hlan (1962 & 1988) bantuk in an tlaih khawh thai te lai ti hi Russia le China hmanh nih an zum tuk ti lo ti afiang.\nNizan Reuters, AP le News dangdang nih an țialmi ah Russia uknak hrampi tlaitu Kremlin cozah nih thawng an thanh mi cu; Kawlram Arm Force Day ni ah Deputy Minister kan thlah mi hi caan saupi Kawlram he kan rak i hawikomhnak langhternak caah asi, an mi thah le lainawn kong ah kan in dirpi ko hna tinak asi lo tiah an thanh.\nCucaah, atulio ah hin Kawlram ralkap hi ramkhat le ramkhat pehtlaihnak -High Level Relationship- in adirpitu ramdang hawikom angei rih hna lo, ramchung cozah zong aser kho rih fawn lo. Uknak chuh ding in mipi kha ral an kan tuk cuahmah lio lawng asi caah an cawlcangh dan hi tapung an thawh cuahmah lio dirhmun (Insurgency) lawng an si rih.\nAmit Kho Lomi Mei-alh (Eternal Flame)\nKawl ralkap nih hin hmailei zong ah uknak laak timi lungput hrim an ngeih ngam ti lonak ding tiang khin tutan ah hin mipi duhlonak (Civil Disobedience) cawlcanghnak hi amit kho lomi mei-alh (Eternal Flame) ah caan ter thai ahau. Atulio ahcun ramchung Party politics kong i el caan asi rih lo, mei akaang cuahmah mi innchung kan um lio ahcun kan zapi leng chuak in mei phalh hmasa kha kan rian cio asi. Mei kan phalh dih hnu ah innchung thilri kong cu kan ceih than te hna lai.\nArauh hlan ah ralkap nih ram pumpi ‘Martial Law’ an chuah lai i zanțim ramvai (Midnight Hunters) ah an i cang lai, cun țihnak (Fear) kha mipi cung ah umter dih an i zuam lai i cucu an umter khawh țhan ahcun mipi kan sungnak asi te lai. Cucaah tutan cu kha țihnak hriamnam kha mipi cung ah an chia kho hrimhrim ti lai lo, chanthar mino nih țih an hngal ti lo, vulei abi tuk cang, cellphone pakhat chung ah khua kan sa dih cang. Nihin Yangon thil cang nih minute pakhat ah Kawlram acul dih lawng siloin vulei kil li nih kan theih dih colh. Ramchung le ramleng kha ramri ngei loin kan i peh dih cang.\nMinung kan covo le zalonnak (Human Rights & Freedoms) cu hramhram loin chuh khawh chan asi ti lo. Cucaah teinak cu adingmi cawlcanghnak (Justice Movement) chung ah hin aum ko, zeitik ah timi belte kan chim kho lo. Arauh hlan ah Kawlram pumpi nichuah/nitlaak, chak/tlang in ralhruang kutka ai hung dih cang lai i mipi nih Satan ral doh (War Against Evil Incarnate) thok asi cang lai. Tei lo awk ațha lomi ral doh cu tei hlan lo doh kha pumpak pakhat cio kan nunnak, kan thisen le kan thihri chung ah kan thaw chuah chung paoh luang peng ko seh!\nLong Live Democracy and Freedom!\nCattialtu: Victor Khen Sang\nHmasa thawngpangSatan kedan 666 cu minute 1 chungah an manh dih\nHnu thawngpangThailand cozah nih Myanmar ralzaam kan khirh hna lo tiin aa pheh


Jesuh Sinah Na Fa Le Hruaihna - A VEL IN KHAMH KAN SI\nNA FA LE SIN AH JESUH KONG CHIM\nCun nihin ah kan pekmi bia hi na lung chungah na riahter lai i * 7na fale kha fel tein na cawnpiak hna lai i, na inn chung i na ṭhut ah siseh, lam i na kal ah siseh, na ih ah siseh, na thawh ah siseh, na chim lengmang hna lai.\nAdrian nih tahchunnak bia hitihin a chim. Uico nih a feuh cuahmah mi Saruh na chut bal maw? Cuti va tuah cu Uico nih sehnak ding caah lam tha bik asi. Sinain Saruh a feuh cuahmah mi Uico hmai ah Satit a tha taktak mi na thlak hnawh ahcun, a ei cuahmahmi saruh cu I ruat lo in a kal tak lai I, na pek mi satit cu a fuh ko lai, a ti.\nNihin Nu le pa tampi nih fa le cawnpiaknak ah kan palhnak bikmi cu hihi asi. Kan can vialte kha “HIHI TUAH HLAH! KHIKHI TUAHHLAH,” tiah tuah lo ding cawnpiaknak ah kan hman dih. A palh taktak mi cawnpiak nak asi. Cuti fa le cawnpiak ning cu hmangin Nu le Pa hna nih kan fa le vialte an chan ning in lamhman kal ter kho lo in kan tlolh cikcek hna. An ei I a thawt cuahmah mi hna vawlei sining chungin tuah lo ding kan chimh hna cu, Uico saruh chuh bantuk a si. Kan fa le nih huat lawng kan I huah men.\nCaan tampi cu Jesuh a rumnak kong hi kan fa le kan hmuhsak kan theihter bal hna lo. Nikhat suimilam 24 chungah hin kan fa le hi Jesuh kong theihter I, an Nunnak hi Jesuh cawnpiak ning le Jesuh a rumnak ning lam in sersiamnak can tha tampi kan ngei ko. Nu le Pa nih Jesuh lam in fa le sersiam tu hi kan timh tawn lo caah asi.\nFa le hi Jesuh chungah an ngeihmi rumnak hi, vawlei nih a pek khawhmi hna rumnak nakin zeitluk tam le tahchun awktlak hmanh a si lo zia kha theihter ding asi. An nunnak caah a thaw deuh, a tha deuh, a tam deuh, a sunglawi deuhmi Jesuh chung lawngah kan co khawh mi rumnak taktak, kha na fa le na theihter hna ahcun, an ei cuahmah mi Vawlei nuamhnak saruh cu an kal tak lai I, Nunnak duhdim a pe kho mi Jesuh cu an fuh ko lai.\nCu cawnpiak nak le lamhruainak cu, na FA LE NIH NA NUNNAK CHUNGIN AN HMU MAW? An Co maw? An co bal rih lo le, an hmuh bal rih lo ahcun nangmah palh asi. Vawlei saruh an feuh peng ko lai. Jesuh pekmi Duhdim Nunnak Tava ah na fa le kalpi hna.


Rakhi And Rakhi Gifts · Search Results\n635 Results for the Tag "Rakhi And Rakhi Gifts"!\nbuy rakhi india buy rakhi online cheap rakhi to india gifts for rakhi gifts to india online rakhi online rakhi delivery online rakhi gifting online rakhi greeting cards. online rakhi to india online rakih rakhi rakhi 2011 rakhi 2012 rakhi and rakhi gifts rakhi celebration rakhi delicious foods rakhi gift hampers rakhi gifting trends rakhi gifts rakhi gifts in australia rakhi gifts to india rakhi gift to india rakhi hampers rakhi india rakhis rakhi shopping rakhis to india rakhi thali rakhi to india send delicious foods on rakhi sending rakhi india sending rakhi to india send online rakhi send rakhi and rakhi gifts to india send rakhi gifts to canada send rakhi gifts to uk send rakhi gifts to usa send rakhi greeting cards send rakhi to india send rakhi to your dear ones in india send traditional apparels to india unique rakhi gifts


Pennak Fimcawnnak—Siangpahrang Salle Cawnpiaknak | Pathian Pennak\nKehlei: 1945, England, London khua i hmun rawn ah tuahmi pumhnak; Orhlei: 2012, Africa, Malawi ah tuahmi Special civui\nPennak Fimcawnnak—Siangpahrang Salle Cawnpiaknak\nPULPIT cung i phung a chimmi unaupa kha na nih. Anih cu nan Khrihfabu i mino unaupa a si i civui ah a voikhatnak phung a chim a si. A phungchimmi na ngaih lioah Pathian miphun hmuhmi cawnpiaknak kha na khuaruah a har tuk. Mah unaupa i a voikhatnak phung a chim lio kha naa cinken rih i zeitlukin dah a ṭhancho ti kha na hmuh. Anih cu Phungchim Ning Cawnnak in le a hnuah Hmaikal Tinṭan in cawnpiaknak a hmumi a si. Nai zongah a nupi he Pennak Phungchimtu hna caah Tinṭan an kai. Mah unaupa i a ṭha tukmi phungchimnak a dih in na kut na bengh lioah na pawngkam na zoh i Pathian miphun dihlak hmuhmi cawnpiaknak kong kha na ruat.\nJehovah nih a miphun dihlak a “cawnpiak” hna lai caan kong kha Baibal nih a chimchung. (Isa. 54:13) Kannih cu mah caan chungah a nungmi kan si. Fimcawnnak kha bupi chuahmi cauk lawngin si loin pumhnak le civui hna zongin kan hmuh. Mah lengah Jehovah bupi rian ṭuan khawh awkah a kan timhtuahmi tinṭan pawl zongin kan hmuh. Hi dal ah mah fimcawnnak dihlak nih tuchan ah Pathian Pennak nih a uk cang ti a langhterning kha kan i ruah hna lai.\nBiaknak caah Hmunkhat ah i Pumhnak\nJehovah biaknak caah pumhnak in zeitindah ṭhatnak tling kan hmuh khawh?\nPennak Rianṭuantu pawl Cawnpiaknak\nTinṭan hna nih Pennak rianṭuantu hna kha an rian ṭuan khawh awkah zeitindah a timhtuah hna?


Trump Chungkhar Le Biden le Kanmah Sining – Hakha Cherry\nTrump Chungkhar Le Biden le Kanmah Sining\nRuahnak ai dang i, hmuhning ai dang tuahmi ai dang i zumhnak ai dang cucu vulei a si caah a si. Biatak maw kan i lak lai , lih dah kan i lak lai.NIhin ni ah hin, Trump chungkhar nun zia le kanmah inn chungkhar nunzia i zohti tuah hna usih. Zeidah kan hmuh thlalang nganpi chungah dirve caan a za cang. Chawva ka ti lo hi e.\nJoe Biden chungkhar le Nancy Pelosi chungkhar le kanmah inn chungkhar i zohti ve tuah hna usih. A hodah zohchunawktlak a si deuh. Kanmah tangzawn cio ibenh tuah ve chitkhat te cu.\nSining in cun an kan thlautuk lai nain an nun cawnawkah a hodah na duh deuh. Zumhnak nih zeidah a kan cawnpiak i zeidah ni fatin i nunpi ding a kan fial.\nNihin a soiseltu kan dihlak keimah telh i, a hodah kan zumh i a hodah kan tanpi. Kanmah inn chungkharah krihmui a leng ve maw? a lenglang sawhsawh indah kan au ve. Kanmah nunnakah teh midang mit in Pathian fapa Jesuh an AMEN kho ve maw?.\nNancy Pelocy nunzia teh, Obama Chungkhar nunzia hna kha kan philh lailo dah.I lak usihlaw law kan inn chungkhar i nunpi awkah Pakhat cu Co ve te tuah usih 2021 laksawng caah.Credit-Joseph Thawng Z Ting\nNgeihchiatnak: Pu Biak Ceu (64) Ram chung ramleng hawikawm, cingla rualchan u le nau vialte sin ah ngeihchiatnak thawngpang pakhat ka vun in thanh hna.